**СТУДЕНТТІҢ ӨЗІНДІК ЖҰМЫСЫН (СӨЖ) ЖӘНЕ ОҚЫТУШЫМЕН БІРГЕ ӨЗІНДІК ЖҰМЫСЫН (СОӨЖ) ДАЙЫНДАУ БОЙЫНША ӘДІСТЕМЕЛІК ҰСЫНЫСТАР**

**СӨЖ тапсырмалары**

І –ІІ ТАПСЫРМА. РЕФЕРАТ ЖАЗУ

Реферат тақырыптары:

1. Мифтік дүниеге көзқарас және оның ерекшеліктері

2. Философия және өнер

3.Буддистік дүниетаным ерекшеліктері

4. Даосизм философиясы.

5. Конфуцийдің философиялық-этикалық ілімі.

6. Антикалық дәуірдегі дүниенің түпнегізі мәселесі.

7. Аристотельдің философиялық көзқарастары.

7. Платон философиясы.

8. Христиан догматикасы мен принциптерінің философиялық мазмұны.

9. Суфизм философиясы.

10. Ф. Бэкон эмпиризмі.

11. Р. Декарт рационализмі.

12. Г.Ф. Гегельдің философиялық жүйесі.

13. И. Канттың философиялық ілімі.

14. Абайдың философиялық көзқарастары.

15. Таным теориясы.

16. Болмыс.

17. Сана.

18. Қоғам мәселесі.

19. Болашақ.

20. Құндылықтар.

21. Диалектиканың заңдары.

22. Диалектиканың категориялары.

23. Адам және әлем мәселесі.

24. Адам және табиғат мәселесі.

25. Сана мәселесі.

26. Ғаламдық мәселелер философиясы.

27. Неофрейдистік ойшылдар ілімі.

28. Техника философиясы.

29. Құран және оның тарихи-танымдық маңызы.

30. Саясат философиясы және Қазіргі тәуелсіз Қазақстанның даму келбеті

 Ескерпе: *Кемі 10 бет, жоспары болуы тиіс, Сырты компьютерге терілген, мазмұны міндетті емес; Мазмұнын орындаушы баяндап беруге әзір болуы тиіс, кейде экстрендік білім тексеру бойынша жалпы реферат мазмұнынан үш сұрақ қойылады, студент сол бойынша бағаланады.*

ІІІ-ІҮ ТАПСЫРМА. ФИЛОСОФИЯЛЫҚ ЭССЕ ЖАЗУ

Эссе тақырыптары:

- Оптимизм және пессимизм: өмірге деген қатынастың екі түрі.

- Жаңа мыңжылдықта адамзат эволюциясы қалай қалыптасады?

- Қазіргі заманның адамы қандай болуы тиіс

 - Бостандық дегеніміз не?

 - Өмірдің мағынасы гедонистік негізде түйсіну

 - Жалған дүние мен тылсым дүние сырлары

 - Батыс пен Шығыс адамы

 - Қазақ деген қандай халық?

 - Мен кіммін?

 - Шексіздік пен шетсіздік т.б.

*Ескертпе: эссе көлемі екі беттен кем емес және мазмұнда философтардың пікірлері қамтылуы тиіс, сонымен қатар автордың өзіндік шығармашылқ ойлары философиялық деңгейде құрылуы керек.*

**Үлгі: РУХАНИЯТТЫҚ ДАҒДАРЫС**

*Адамзат баласы саналы ғұмыр кешіп қалыптасқаннан бері руханилық пен руханияттық, адамгершілік пен мораль сынды адам болмысының ішкі дүниесімен орайласатын және тіршіліктің мәнді жалғасуына септігін тигізетін осындай бір түйткілдерді қалыптастыру аясында мәңгі толғанып келеді. Ол – «руханилық пен адамгершілік болмаса не болар еді», «оны неліктен біз мыңдаған жылдар бойы толғанып келеміз», «бұны неліктен мемлекеттік деңгейде реттеп отыруға болмайды», «жаратқан неліктен әлемдегі зұлымдықты жойып жібермейді», «жалпы адамгершілік деген не өзі», «ол жеке адамның өзіне қатысты «дұрыс» деп түсінетін ұғымдар мен құндылықтар жүйесі ме», «әлде барша адам баласына ортақ бір нормалар бар ма», «олай болса неліктен заман өзгерісіне сай немесе әрбір ұлт пен ұлыс өзіндік бір өлшемедерін сақтайды, ал ол келесі бір халықта дұрыс норма болып табылмайды», «осы рухани құндылықтарды біз бүгінгі күнге дейін сақтай алып жүрміз бе», «адамзат прогресінде ол бүгін қандай деңгейде» деген сияқты сан-алуан сұрақтар арасында лабиринтенеді, оған тереңірек бойласақ, сұрақтар мен жауаптардың шырматылған кейпіне тап боламыз.*

*Біз бүгінгі өркениеттенген ізгілік пен руханилықтың белгілі бір кемелденген қоғамында өмір сүріп келеміз деп өзімізді-өзіміз мақтанышпен әйгілейміз. Оның үстіне қазіргі адамзат қоғамында гуманизм мен әділеттіліктің, адамгершілік пен ізгі ниеттің идеологиясы әбден орныққан, діннің өркендеп, оның моральдік қағидаларын барынша толыққанды сақтап келеміз, тіптен болмаса, оны заңдық-құқықтық негізде орнықтырып, арнайы жазалау институттарын құрдық, бүкіл әлемдік даму аясында жалпыадамзатты белгілі бір руханияттыққа кіріктіруде Біріккен Ұлттар Ұйымын құрдық және өткенге, арғы тарихқа көз жіберіп, «ол кездің адамдары жабайы болған, адами қасиеттері төмен болған» деген қорытынды жасап масайрадық. Бірақ осындай ресми институттар мен ресми емес түрде қызмет етіп келе жатырған адамгершілік қағидаттарын бойымызға сіңіретін әр түрлі қоғамдық танымның қарқынды жұмыс жасап келе жатырғандығына қарамастан, жер бетіндегі аштықтан немесе аурудан қырылып жатырған миллиондардың тағдырын тек статистика ретінде ғана бағалаймыз, сонымен қатар хайуанаттарды есепке алып, арнайы қорықтар құрып, олардың аурып-сырқап қалмауын қадағалап отырамыз; жер бетінен мәңгілікке жойылып бара жатырған ұлттар мен ұлыстарға аса мән бермейміз, сүйте тұра, жойылып бара жатырған хайуанаттарды қызыл кітапқа енгізіп қоямыз; адамды, тіпті ер жетіп үлгермеген, есін білмейтін балаларды тауарша сатып, одан ақша таптық деп мақтанамыз, олардың «ертеңгі өзіміз» және «өзіміздің бұрынғы сондай» екендігімізді «Аязбише әлімізді білмей» ұмытамыз, сөйте тұра, сирек кездесетін хайуанаттарды сатқандығы үшін адамдарды ресми түрде жазаға тартамыз; о дүниелік болған адамдардың дене мүшелерін саудаға салатын және шейіт болған сәбилердің еті мен сорпасын ішетін деңгейге де келіп жеттік, сүйте тұра, көгершіннің, маймылдың т.б. кейбір хайуанаттардың етін жеуді «обал» деп терең ізгі ниетті болғымыз келеді т.б. Бұндайларды тізе берсек, бұл дүниенің өзі өңі айналған әлемдік келбетін ашады, терең қайшылықтар туындайды. Сонда адам хайуан құрлы болмағаны ма? Бұларға қаржы жоқ емес, ол бар: мемлекеттер бюджеттерінің шамамен 50-80 пайызына дейін қарулануға жұмсайды, миллиардтаған қаржы шығындарымен ғарышқы самғайды, осы миллиардттар ешқашан адамзат эволюциясында қолданылмайтын, қолданылуға тиісті емес, қолданыла қалған жағдайда Жер планетасын бір емес, қайта-қайта бірнеше рет жойып жіберуге қабілетті қазіргі кезеңдегі ядролық-атомдық қаруларға жұмсалады. Полигон аймағындағы мутант адамдардың тағдыры мен өмірі ешқандай да ақшамен өлшенбейтіндігін түсіну қиын емес. Солай бола тұра, ауру хайуанды іздеп тауып алып, оны емдеп, олардың қоғамын құрып, өзімізше дамыған-өркениетті ізгілікті-адамгершілікті табиғатсүйгіш болып көрінгіміз келеді.*

*Неліктен бір адамды екінші бір адамның тек қана балағаттаны үшін он бес күндік қамауға алып жазалаймыз, ал өліп бара жатырған миллиондағандардың тағдырына ешкім жауап бермеуге тиісті? Неліктен, екі адамның сәл-пәл келіспеушіліктері үшін, мәселен, сол мемлекеттердің басшылары, болатын соғыстарда миллиондаған адамдардың өлімі құрбан етіледі де, олардың өздері масайрап, дін аман өмір сүре береді. Майданда шейіт болғандардың тағдыры мен қаны кімнің мойнына жүктеледі. Кейіннен жай ғана: «Е, дұрыс болмаған екен» дей саламыз.*

*Туғанда адам баласы бәрі тең болып туатындығын, қартайған шағында өлім алдында бәрі де табиғаттың әділетті заңдылығына сәйкес, қайтадан теңесетіндігін, ал белсенді өмір деп аталатын екі аралықта біріміз «қоян» болсақ, екіншіміз «қасқыр», ал біріміз «түлкі», біріміз «аю» болып қорбаңдап өмір сүреміз. Сүйте тұра, сол мультфильмдерді тамашалап, оларды ащы мысқылмен келемеж етеміз, оларға аянышпен қараймыз, шындығында солардың ролін орындап жүргендігімізді өзіміз аңдамаймыз.*

*Сүйте тұра «мен адалмын», «халық пен адамзатқа көмектесіп жүрмін», «менің қайырымдылық істерім көп», «мен қоғамның зиялы қайраткерімін» деп өзімізді өзіміз мақтан тұтамыз. Жетімдер үйі, қарттар үйіне бір рет те бас сұқпастан, шет елге сатылып жатырған балаларға, аурудан қаржылық жағдайына байланысты емделе алмай жүрген адамдарға қол ұшын берместен Меккеге самолетпен ұшып барып «қажы» атанамыз, қайта-қайта қажы боламыз. Өзімізді-өзіміз алдаусыратып, бұндай нәрселерге көз жұма қараймыз, мүмкін түсінбейміз, тіптен түсінгіміз де келмейді: Бірақ осы тұста: «Түсінбеген кінәлі емес десек те, Қылмыспен тең түсінуге тырыспау»,-деген М. Шаханов ағамыздың толғауы еске түседі.*

*Әлем адамзатсыз-ақ өмір сүруін, бар болуын жалғастыра береді, бірақ адамзат кеңістік пен шексіз уақыт алдында өзінің әлденелігін, өткіншілігін сезініп сол ренжулі күйінде қала бере ме, әлде өзінің шынайы мәнін танып болмысынн өзгерте ала ма? Мүмкін, бірнеше ондаған, жүздеген, мүмкін мыңдаған жылдардан кейін қазіргі біз өмір сүріп тұрған кезең «адамзаттың нағыз рухани тағылық дәуірі» ретінде артта қалатын шығар. «Сонымен солай дейік, солай болатындығына сенейік».*

Ү-ҮІ ТАПСЫРМА. МӘТІНГЕ КОНСПЕКТІ ЖАСАУ

Конспект тақырыптары:

1. Орыс философиясы
2. Ертедегі түркі мифологиясы.
3. Тәңіршілдік сенімі
4. Ежелгі Үнді философиясындағы түсініктерге түсіндірме
5. Ежелдгі Қытай философиясындағы түсініктерге түсіндірме
6. Суфизм философиясы
7. Техника философиясы
8. Антропосоциогенез проблемасы т.б.

*Ескертпе: А4 қағазға; аралықтар: сол жақ -3; оң жағы – 1,5; жоғары және төмен – 2; көлемі 14 шрифтімен терілген; 2 беттен кем болмау тиіс және конспект бүткіл тақырып мазмұнын ашып тұруы керек.*

**Үлгі: Шаманизм құрылымы.**

*Шаманизм – алғашқы діни сенім элементі болып есептелетін байырғы алғашқы қауымдық құрылыс дәуірінен бері жалғасып келе жатырған мифоритуалдық күрделі синкретизмдік жүйе.*

*Шаманизмді зерттеушілер оған жан-жақты түсініктемелер берген: Ш.Уәлиханов бақсы болудың кез-келгеннің қолынан келмейтіндігін тұжырымдап, шаманизмдегі өзге әлем иелерін жүйелеп көрсетеді, С.Ақатай бақсының әлемнің орталғына орналасып, өзге болмыспен қатынасатындығын ашады, Ә. Нысанбаев оның парасаттылық пен даналық иесі екендігін тұжырымдайды, Ғ. Есім, М. Орынбеков шамандық дүниетанымды зерделейді, Қ. Нұрланова бұл сенімнің мифоритуалдық негіздерін сараптайды, Токарев С.А. әлем халықтарындағы шаманизм элементтерінің ерекшеліктері мен ұқсастықтарын сипаттайды, Е.Д.Турсунов шамандардың зікір салулық магиялық ритуалдарына жете тоқталады, Ө. Бекежан бақсылықтың мифтік негіздеріне талдау жасайды т.б.*

*Ондағы протосубьект және субьект бақсы болып табылатын функционатор. Қазақ даласындағы шаманизмнің тарихи-генезистік дамуын шартты түрде мынадай кезеңдерге ажыратуымызға болады: әлемдік шаманизмнің пайда болуы; оның қазақ жеріне енуі; шаманизмнің ренессанстық дәуірі; бақсылық пен ислам дінінің жарыспалы өмір сүруі; шаманизмнің қазақ сахарасындағы жойылуы.*

*Алғашқы кезеңге тоқталатын болсақ, ондағы діни сана мен психологиялық-бейсаналылық құрылымдардың белгілі бір айқындалған мотивтерін көреміз: тотемдік-фетиштік рухтандыру-антропоморфтандыру құрылымынан кейінгі панпсихизмнің адамға проекцияланған рухтың әсері; әлемдік мистификациялық үрейден қорғанудан қорғаушы-адамға трансформацияланған үрейден азат болудың“жаңа” формасы; “үрейі бар әлемнен” азат болу волюнтаризмінің қорғаныш механзмі; анимизмдік сенімнің “реалды іске” асуын күтуден туған; мистикалық өзге әлемді нығайтудың кепілділігі; адамның әлемнен бөліне бастауының және оған билік пен лидерлік антропоцентристік сананың пайда болуындағы синкретизмдерден қалыптасқан т.б. болса, екінші кезеңдегі актісінің болмысы: мистификалық өзге әлем туралы ортақ түсінікті қабылдау; ретроспективтік методологиядағы “ата-баба аруағы” ұғымының теологиялық-сенімдік түрде нығаюы; діни сенімдер диалогына құрметтеушілік пен рухтандырушылық психологияға сәйкестіктен туған; “өзі және әлем” жағдайына үнемі кезігетін ұлттық болмысымызға қажеттілік – оқшаулануды қанағаттандыру стимулы.*

*Үшінші түркі жұртындағы ренессанстық кезеңіндегі ситуациялық картинасы бойынша: шаманизмді негіздеуші-жалғастырушы көрнекті әлеуметтік персоналардың тууы, мәселен, Қорқыт бабамыз; түркілік еркіндіксүйгіш, жігерлі, рухты менталитетпен ассимиляциялануы мен тарихи жадыны қуаттауы; әлемдік шаманизмнен ерекшеленген төлтүркілік бақсылықтың қалыптасуы; бақсылық дүниегекөзқарас пен шамандық дүниетанымның құрылуы т.б. болса, үшінші шаманизм мен ислам дінінің қазақ сахарасында жарыспалы өмір сүру кезеңіндегі негізгі белгілері: шаманизмді исламдық дәстүрлердің терістеуі; кәсіби-іргелі қалыптасқан рационалды ислам мен стихиялылыққа құрылған иррационалдылықтың қайшылығы; ислам мен шаманизмдік салттардың ассимиляциялануы т.б. болса, қазақ жеріндегі шаманизмнің жойылуы кезеңінде; исламның шаманизмді ығыстыра бастауы; шаманизмнің жасырын формаларға ауысуы; шамандық дүниетаным мен ритуалдардың формалық сақталуы мен мазмұнының жоғалуы; неошаманизмге ұмтылыстық бейсаналық архетип; исламды бейсаналы түрде мойындамайтын “дінсіздік сана” түсінігі; “аруаққа” табынған дәстүрлердің өміршеңдігі т.б.*

*Осы күрделі шаманизм құбылысын құрылымдық-функционалдық түрде талдасақ, мынадай нәтижелер алынады: миф пен ритуал; сенім мен дін; реалдылық пен шынайылық; сакральдылық феномен; эзотериялық ілім; халықтық медицина; футурологиялық прогностикалық жүйе; мистификациялық дүниетаным; гипноз бен аутотренинг - өзге әлемге шығу экстазы; магия мен оккультизм; аскетизмдік өмір стиліндегі гуманист т.б. болса, осы құрылымдағы субьектілер: алдымен шаман, яғни бақсы мен оның өзге әлеміндегі серіктес-бәсекелестері: жын, пері, аруақтар т.б. Тарихиәлеуметтік-мәденитұрмыстық мағынада шаман: трансцендентальды-танылмайтын тылсым тұлға; қалыпты адамнан тыс, үрейлі құрметтеушілік тұлға; көріпкел-дана рационализатор тұлға; діни сенімнің нақты өкілі; материалдылықтың және биліктің иесі болмағандықтан әлеуметтік демонстрацияланбаған қарапайым тұлға; қоғамнан оқшауланған, әлеуметтік нормаларды мойындай бермейтін, өз заңдары мен жүретін жан иесі; өнер иесі, емші, гуманист аскеттік рухани кісі; қоғамдағы еркіндік пен азаттықтың практикалық өкілі т.б. болса, интросубьектілік интроспекцияда бақсы [өзінің өзін тануы бойынша): өзіне және өзге дүниеге сенімділіктің эпицентрі; дүние мен болмысты билей алушылықтағы, обьективтілікті бағындырушылықтағы солипсистік дарын иесі-онтолог. “Дүние – менің дүнием” принципін реалдандырушы-практик; “Менді” толық меңгеретін, рухын өзге дүниеге трансформациялайтын өзінің реалды-мистикалық әлеміндегі перфекционистік жан; өзге дүние өкілдерімен күресетін және жеңіске жететін психологиялық “баһадүр”; гипноз, парапсихология т.б. иеленген психотехник-эвдемонист; шамандық құндылықтар жүйесін жасайтын, ата-бабаның аруақтарын қайта тірілтетін импровизатор-аксиолог; Психологиялық энергетикалық ресурстарын инструментализмдік түрде бағалайтын және билей алатын, қайталанбайтын монадолық адам.*

ҮІ-ҮІІ ТАПСЫРМА. СӨЗДІКПЕН ЖҰМЫС

1. Лингвист философтар
2. ХҮІІІ ғасырда кімдер өмір сүрген және оларды шығу тегі бойынша қалай жүйелеуге болады?
3. Мақсат туралы шығармалар және олардың авторлары
4. Саяси қайраткер философтар
5. Ең ұзақ және ең қысқа өмір сүрген философ?
6. Математик философтар
7. Жан туралы шығармалар және олардың авторлары
8. Аты-жөндері бірдей философтар қанша?
9. Испан философтары кімдер?
10. Мистик философтар
11. Дінге қатысты терминдер мен түсініктер қанша?
12. ХІ ғасырда кімдер өмір сүрген және оларды шығу тегі бойынша қалай жүйелеуге болады?
13. Ғылымға қатысты түсініктер мен терминдер қанша?
14. Мәдениетке қатысты түсініктер мен ұғымдар қанша?
15. Географ философтар
16. Этикаға қатысты түсініктер мен ұғымдар қанша?
17. Кімді кім қайталайды? (дамытушылықтан басқа тура қайталаулар)
18. Мағыналас терминдер мен ұғымдар және олардың айырмашылықтарын тап
19. Француз философтары кімдер?
20. Х ғасырда ғасырда кімдер өмір сүрген және оларды шығу тегі бойынша қалай жүйелеуге болады?
21. Психолог философтар
22. ХІІ ғасырда кімдер өмір сүрген және оларды шығу тегі бойынша қалай жүйелеуге болады?
23. Филолог, жазушы философтар
24. ХҮІІ ғасырда кімдер өмір сүрген және оларды шығу тегі бойынша қалай жүйелеуге болады?
25. Американдық философтар кімдер?
26. Медик философтар
27. ХІХ ғасырда кімдер өмір сүрген және оларды қалай шығу тегі бойынша жүйелеуге болады
28. ХХ ғасырда кімдер өмір сүрген және оларды шығу тегі бойынша қалай жүйелеуге болады?
29. Тарихшы философтар
30. Жан туралы шығармалар және олардың авторлары
31. Метафизика туралы шығармалар және олардың авторлары
32. Социолог философтар
33. ХҮІ ғасырда ғасырда кімдер өмір сүрген және оларды шығу тегі бойынша қалай жүйелеуге болады?
34. Мораль туралы шығармалар және олардың авторлары
35. Химик философтар
36. Әлем туралы шығармалар және олардың авторлары
37. ХҮІІІ ғасырда пайда болған терминдер және олардың мағынасы
38. Философ монахтар
39. Қала туралы шығармалар және олардың авторлары
40. Кім-кімді қалай жоққа шығарады?
41. Табиғат туралы шығармалар және олардың авторлары
42. Кімдер өзінің бастапқы көзқарастарын өзі жоққа шығарады (ерте және кейінгі)
43. Логика туралы шығармалар және олардың авторлары
44. ХҮ ғасырда кімдер өмір сүрген және оларды шығу тегі бойынша қалай жүйелеуге болады?
45. Тән туралы шығармалар және олардың авторлары
46. Нидерланд, голланд философтары кімдер?
47. Физик философтар
48. Кім қандай философиялық бағыттарды біріктереді немесе біріктіруге тырысады?
49. Болмыс туралы шығармалар және олардың авторлары
50. Қоғам туралы шығармалар және олардың авторлары
51. Материя туралы шығармалар және олардың авторлары
52. Өнертанушы философтар
53. Ғылым туралы шығармалар және олардың авторлары
54. Әділеттілік туралы шығармалар және олардың авторлары
55. «И» - ден басталатын терминдердің қарама-қарсы ұғымы және олардың мағынасы
56. Теолог философтар
57. Білім туралы шығармалар және олардың авторлары
58. Ботаник философтар
59. Мемлекет туралы шығармалар және олардың авторлары
60. Эстетикаға қатысты түсініктер мен ұғымдар қанша?
61. Мәдениеттанушы философтар
62. Музыка туралы шығармалар және олардың авторлары
63. ХІХ ғасырда пайда болған терминдер және олардың мағынасы
64. «М» -дан басталатын терминдердің қарама-қарсы ұғымдары және олардың мағынасы
65. Құдай туралы шығармалар және олардың авторлары
66. «Г» - ден басталатын терминдердің қарама-қарсы ұғымы және олардың мағынасы
67. Бақыт туралы шығармалар және олардың авторлары
68. «С» - дан басталатын терминдердің қарама-қарсы ұғымы және олардың мағынасы
69. Философиялық ілім салалары «.... логия» олардың мағынасы
70. Поэтика туралы шығармалар және олардың авторлары
71. Үшке бөлінетін құбылыстар мен нәрселер
72. Адамға қатысты терминдер мен түсінктерді таду және мағыналарын ашу
73. Еркіндік туралы шығармалар және олардың авторлары
74. Бақытқы қатысты түсініктер мен ұғымдарды табу және мағыналарын ашу
75. Дейзм бағытының өкілдері
76. Ақыл туралы шығармалар және олардың авторлары
77. Атеизм бағытының өкілдері
78. Философия тарихына шолу жасаған философтар
79. Барлық діндердің діни кітаптары мен рухани көздері
80. Тәжірибе туралы шығармалар және олардың авторлары
81. Өнер мен филосияға ортақ ұғымдар мен түсініктер
82. Диалектика туралы шығармалар және олардың авторлары
83. Платон филосиясындағы терминдер және олардың мағынасы
84. Аристотель филосиясындағы терминдер және олардың мағынасы
85. Сана туралы шығармалар және олардың авторлары
86. «Д» - дан басталатын терминдердің қарама-қарсы ұғымы және олардың мағынасы
87. Қалыптасу туралы шығармалар және олардың авторлары
88. Төртке бөлінетін құбылыстар мен нәрселер
89. Саясат туралы шығармалар және олардың авторлары
90. Күнделікті қарапайым тілдегі сөздердің терминдерге айналған түрлері

*Ескерпе: алынған мәліметті кез-келген уақытта дәйектей алатындай болу үшін мәлімет алынған көздерді нақты (беті, сөздіктің аты т.б. ) білу қажет.*

**Үлгі: Үшке бөлінетін құбылыстар мен түсініктер:**

*Диалектиканың үш заңы; Гегельдің «тезис-синтезис-антизис» тұжырымы; уақыттың үш кезеңі: «өткен-бүгін-болашақ», мифологиялық дүниетанымағы әлем жүйесі: «жер беті, жер асты, ғарыш»; З. Фрейдтің адам психикасын үшке бөлуі: «Мен, Ол, Жоғарғы-Мен»; Христиандық үштік құдай: «Әке құдай-Бала құдай-Рух құдай»; зерттеу әдіснамасы: «ретроспекциялық-интроспекциялық-перспективалық»; О.Конттың адамзаттың интеллектуальдік эволюциясын үшке бөлуі: «теологиялық-метафизикалық-позитивтік»; Поппер шындықты үшке бөледі: физикалық әлем, психикалық әлем, ойлаудың объективті мазмұны; Наным үшке бөлінеді: 1.Сезім ретінде эмоциялық наным (Д. Юм, У. Джемс) 2. Интеллектуальдік наным (Брентано, Гегель) 3. Ерік нанымы (Фихте, Декарт); Метафизикада Рух: жеке рух, объективті рух, объективтенген рух болып үшке бөлінеді; Патристика кезеңі үшке бөлінеді: ерте патристика (2-3 ғғ.), толысқан патристика (4-5 ғғ.), соңғы патристика (5-8 ғғ); Академияны: Көне, Орта, Жаңа деп үш кезеңге бөліп қарастыру дәстүрі бар; Эпикур өз ілімін үш бағытқа жіктейді: «каноника» - таным теориясы; «физика» — табиғат туралы ілім және «этика». Пиррон бойынша адам мынадай үш сұраққа жауап беру керек: 1) бізді қоршап тұрған не? 2) біз олармен қалай қатынас жасаумыз керек? 3) Бұдан кейін не болу керек? Стоицизм үш кезеңнен тұрады: көне стоя: Зенон, Клеанф, Хрисипп (б.э.б 4 -б.э.б 2 ғғ.), орта стоя: Панетий, Посидоний (б.э.б 2 -б.э.б 1 ғғ.), соңғы стоя: Сенека, Мусоний Руф, Эпиктет, Марк Аврелий т.б. (б.э 1 - 3 ғғ); Стоиктер физика үш деңгейде деп түсіндірді: а) нақты-физикалық; б) абстрактілі-физикалық; в) теолого-физикалық, пантеистік; Пьер Абеляр: 1) ақымақтық іске бейімділік; 2) осы әрекетін іске асыруға саналы ерікті шешім; 3) әрекеттің өзі деп – зұлымдықтың шығу көзін осындай үш сатыға ажыратады; Фома Аквинский даналықтың үш типінің иерархиясын ұсынады: Игілікті даналық, құдайтанымдық даналық, метафизикалық даналық; Ф. Аквинский жалпы ұғымдардың үш тарапты өмір сүретіндігін көрсетеді: архетип ретінде заттарға дейін құдайдың санасында; заттың мәні ретінде субстанциялар мен заттарда; абстрактілі формада адамның санасында; Араб-мұсылмандық фалсафаны тарихи-аймақтық ұстаным бойынша үш кезеңге бөліп қарастыру көзделген: 1) Бағдат халифаты тұсындағы: әл-Кинди, «Таза ағайындар» т.б.; 2) Орта Азия халықтарындағы: әл-Фараби, Ибн Сина, Омар Хайям, Аттар, әл-Ғазали т.б.; 3) Мұсылмандық Испания: Ибн Бадж, Ибн Туфейль, Ибн Араби, Ибн Рушд т.б; Абу Язид сана болмысының үш сатылы өрлеуін: «Мен», «Сен», «Ол-өзіндік» деп тұжырымдайды; Калам (әңгімелесу, сұхбат, сөз деген мағыналарды білдіреді) – орта ғасырдағы араб-мұсылмандық фалсафадағы діни бағыттардың бірі. Бұл үш кезеңге бөлінеді: ерте (7 ғасырдың аяғы - 8 ғасырдың басы); мутазилиттер кезеңі (8 ғасырдың аяғы - 10 ғасырдың ортасы); классикалық кезең (10 - 12 ғғ.) т.б.*

ҮІІ-ҮІІІ ТАПСЫРМА. ЭЛЕКТРОНДЫ ПІКІРТАЛАСҚА ҚАТЫСУ; atash\_berik@mail.ru

«Бақыт дегеніміз не?»

«Өмірдің мағынасы неде?»

«Адамзат қоғамының болашағын қалай елестетесіз?»

*Ескерпе: материал почтаның хатында емес, арнайы документте болуы тиіс және бірнеше рет пікір білдірілуі қажет.*

ІХ ТАПСЫРМА. РЕФЕРАТТАРДЫҢ ҚОРЫТЫНДЫСЫН ЖАЗУ

*Ескерпе: дайын рефераттарды түгел оқып шығып (дайын рефераттардың қорытындысын алып тастап беруге болады), бір бет көлемінде реферат мазмұны бойынша жазылуы тиіс және оны өзі ауызша баяндап бере алуы керек.*

**Үлгі: Реферат тақырыбы: «Бейболмыс мәселесінің физикалық қырлары және оны диалектикалық логика тұрғысынан шешу мәселелері»**

*ҚОРЫТЫНДЫ*

*Тұжырымдарымызды қорытындылай келе, «Бейболмыс дегеніміз не?» деген сауалға: «Бейболмыс дегеніміз – адам танымы парадигмаларының шеңберінен кеңірек, ең шеткі, түп жалпы әмбебаптылық» деп өз ұстынымызды береміз. Жалпы алғанда, Бейболмысқа анықтама беруде, оның сан салалы бағдарлары бойынша да сипаттай беруге болады: «Болмыстық таным аппараттарымен анықтауға келіңкіремейтін және танымның обьектісі болуға да құлықты емес шартты нұсқа» - гносеологиялық; «Болмыс, тіршілік ету, бар болуды абсолютті жоққа шығарудың туындысы» - экзистенциалдық; «Ештеңенің синонимі ретіндегі түпшартты концепт» - лингвонализдік т.б.*

 *Демек, Бейболмыстың ғылыми жаратылыстану негіздеріне шолу жасап, ондағы хаос пен вакуум құбылысын арнайы қарастырып, оның Бейболмысқа қатынасты тұстарын, орайласатын, сәйкестенетін және ажыратылатын жақтарын ашып көрсеттік. Хаостың көне мифтік дәуірден сабақтасқан түпбастамалық қызметінің бүгінгі таңдағы жаратылыстану ғылымдарының объектісіне айналып, мазмұнының жаңаруы мен қайталанатын тұстарын зерделедік. Қазіргі заманғы физикадағы вакуум құбылысын философиялық тұрғыдан негіздеп, оның Бейболмысқа сәйкес келу-келмеуінің нұсқалары зерделенді. Сайып келгенде, хаос пен вакуум түсініктерін, ғылыми жаратылыстану, философиялық, діни парадигмада қарастыру идеялары бір арнаға тоғыстырылып, Бейболмыстық тұрғыдан сараланды. Соңғы бөлімде, осы зерттеу жұмысының өн бойында сарапталған, тарихи-салыстырмалы талдаулар жасалған, философия тарихындағы Бейболмыс мәселесінің ұсынылуындағы нәтижелеріміз бен қорытындыларымызды жүйелеп, Ештеңенің құрылымдық-функционалдық негіздерін шартты түрде ұсындық. Атап айтқанда, баламалық түсініктері, сипаты, ғылыми негізделуі, қызметі, тану әдіснамасы, айқындалу сәті, перспективасы мен практикалық мәнділігі кесте бойынша құрылып, әрбір элементіне талдаулар жасалып, оның тұтас мәнін аштық деп айта аламыз. Сонымен қатар Бейболмыстың диалектикалық логика негізінде сарапталу жүйесін ұсындық. Бұл – болмыс пен Бейболмыс арақатынасы және тұтастығы арқылы әлем дамуының заңдылықтарын терең түйсінудің жалпылама жобасы екендігіне көз жеткіздік.*

Х-ХІ ТАПСЫРМА.

90 сұрақ тестіні шешу және қателіктерін табу

*Ескертпе: Әдеттегі бағдарлама бойынша құрылған тестілерді шеше отырып,оның ішіндегі қателіктерді табу қажет. Ол мынадай бағыттарда 10-15 тестімен арнайы құрастырылады. екі, не үш жауап та дұрыс болып көрінеді; берілген бес жауаптың ешқайсысы да дұрыс болып табылмайды.*

Пайдаланылатын әдебиеттер

1. Алтаев Ж, Қасабек А. Философия тарихы. А., 1999 ж.

2. Ақназаров Х.З. Философия тарихынан дәрістер курсы. А., 1992 ж.

4. «Әлемдік философиялық мұра». Жиырма томдық. А., 2006 ж.

5. Ғабитов Т.Х. Философия. Оқулық. А., 2008 ж.

5. Нысанбаев Ә, Т.Әбжанов. Қысқаша философия тарихы.А., 1999 ж.

6. Нұрышева Г.Ж. Философия: Оқу құралы. –Алматы: «Зият Пресс», 2006 ж.

7. Нұрышева Ғ.Ж. Философия. Ежелгі Қытай және Үнді. А., 2005 ж.

8. Қазақ даласының ойшылдары. 1-4 кітап. А., 1995-2004 жж.

10. Кішібеков Д., Сыдықов Ұ. Философия. А., 2008 ж.

11. Қазақ халқының философиялық мұрасы, 20 томдық. Астана, 2006 ж.

12. Мырзалы С. Философия. А., 2008 ж.

13. Ермеков Қ. Философия негіздері. А., 2000 ж.

14. Тұрғынбаев Ә. Философия. А.2008 ж.

15. Философиялық сөздік. А., 1996 ж.

16. Әбішев Қ. Философия. А., 2008 ж.

23. Есім Ғарифолла. Қазақ философиясының тарихы. А., 2006 ж.

24. Қазақ Совет Энциклопедиясы 12 томдық

**СӨОЖ Тапсырмалары**

І. Көне замандағы мифтердің, қазақ әфсаналараның мазмұндарын баяндап олардың дүниетанымдық жақтарын ашып көрсету.

*Оқытушы-профессор бір мифтің мазмұнын баяндап, оның дүниетанымдық жақтарын, маңызы мен мағынасын, ондағы рәміздік, образдық бейнелерге герменевтикалық талдау жасап, демифологизацияның үлгісін көрсетеді, әрбір студент өзі білетін кез-келген мифті таңдап алып, оны осы үлгімен жазба жұмыс түрінде талдап, оқытушыға тексертеді, жұмыс нәтижесін тапсырады.*

**Үлгі: Асан Қайғының Жерұйықты іздеуі:**

*1. Асан қайғының қазақ даласын шарлауы, оның аңыздарындағы қазіргі еліміздегі жер-су аттарының кездесуімен қатар, байырғы ұлттық сахараны кезуіне қарап, оны «мемлекетіміздің сол кездегі территориясын» белгілеуші деп атай аламыз. Әрине, ол өзге халықтың мекендеріне барып, баға беріп жүруі мүмкін емес екендігі түсінікті жайт.*

*2. Осыдан сайын даланы еркін кезіп өскен, ғұмырын өткізген халқына аймақты белгілеп бере отырып, болашақ ұрпақтарына «оны мәңгілікке сақтай біліңдер» деген ұлтжандылық-тәлімгерлік өсиет тастағаны туындайтындығы өзінен-өзі түсінікті.*

*3.Оның қазақ сахарасына берген бағасының көпшілігі оңды, жағымды (бұнда, бүкіл дала халқының тек сол жерге ғана шоғырланып кетпеуі саясаты да бар сияқты). Осыдан оның туған даласына деген сүйіспеншілігі, шексіздігі мен кеңдігіне деген сезімі анық байқалады.*

*4.«Өз елімнің әрбір аймағы, әрбір топырағы «Жерұйық»,-деген тезистің тұспалды ойларын аңдай аламыз*

*5.«Қой үстіне бозторғай жұмыртқалаған заманды» (протокоммунизм деп айтса да болады) ол өзінің философиялық діңгегі ғана емес, идеалы ретінде таңдап алды.*

*6.Жалпыадамзаттық оптимистік философия мен ұлттық рухты бітістірген Асан қайғы идеалына өзінің жеке басының оған сенгендігінде немесе сенбегендігінде емес, осы идеалдың жалпы алгоритмін (логикалық құрылымын) жасап бергендігінде болып отыр.*

ІІ. Діни дүниеге көзқарасты талдау және қазіргі заманғы діни ахуал жөнінде ашық пікірталас жүргізу. Студенттің ойын еркін білдіруге мүмкіндік ашылады, өз ойын ашық білдіріп, пікірталасқа белсене қатысқан студенттер ескеріледі және белгілі бір практикалық мағыналы қортындылар шығарылады.

*Оқытушы-профессор қазіргі заманғы діни мәселелер жөнінде сауалдар тастайды.*

* *Діни таным бізге қандай оңды, жағымды, тиімді нәтижелер беріп отыр;*
* *Діни экстремизм мен сектанттық бағыттардың қазіргі қоғамдағы ықпалы және онымен күресудің жолдары;*
* *Діни дүниетанымның ғылыми дүниетанымға қарағанда қандай ерекшеліктер бар;*
* *Діни фанат пен зайырлы дін өкілін қалай ажырата аламыз т.б.*

**Үлгі: Пікірталаса қорытындысы «Ислам діні бойынша діни фанат пен зайырлы дін өкілінің нақты айырмашылықтары» мыналар**:

*а) дінді заңсыз, сәті түспесе де насихаттаушылар (идеологтар) мен кез-келген сәтте өзінен-өзі үнемі белсенді ақтап алушыларға (аполегет) айналғандар; ә) үгіт кезінде «тозақ оты», «қарғысқа ұшырау» сияқты үрей тудыратын түсініктерді қолдануға құштар болады; б) үгіт-насихат жасайтын кезеңді үнемі бағып жүреді, оңтайлы сәтін күтуде болады (діни ақпаратқа сұраныс болса, бұл жағдай басқаша); в) кез-келген нәрсені, құбылысты, пікірді, ойды, мақсатты т.б. дінге апарып қиыстырып (қиыспайтын болса да) отырады; г) өзінің сеніміне қарсы келетін немесе үндеспейтін пікірлерге төзіп тұра алмайды, сол сәтте сезімге беріліп ашу туғызуға да бейім болып келеді, пікірталас этикасын және рационалдылықты сақтамайды; ғ) таным-түсінігінде: Отан, Ұлт, Ата-ана, Бауыр т.б. жалпыадамзаттық ең маңызды құндылықтарды өзінің сенімінен төмен қояды; д) өзгелерді өз сеніміне кіргізу міндетін «өзіне-өзі жүктеп» алады және келіспегендерді «жек көреді», кейде тіпті «жау» санайды; е) діни мәселелер топтамасын ақылмен, парасаттылықпен түсіну оған жат, тек сезім мен сенімді ғана басшылыққа алады, өзіне-өзі сын көзбен қарай алмайды; ж) жеке Меніне қатысты алғанда, жалпыадамзаттық, ұлттық моральді ескерусіз қалдырып, діни (сыртқы) формаға құштарлық анық байқалып тұрады; з) ұлттық дәстүрлі құндылықтардың шариғатқа сай келмейтін қырларының барлығына жуығына «ширк», «харам» деген сияқты табуларды өз бетімен де белгілеп қояды т.б.*

ІІІ. «Философия пәні» және «Ежелгі Шығыс философиясы» тақырыптары бойынша терминдер мен түсініктерді қайта таразылау. Әрбір студент осы тақырып аясындағы терминдерді теріп жазып, оған түсініктемелер беріп, өздігінше мысалдар келтіруі тиіс. Жұмыс нәтижелерін оқытушыға арнайы тапсырады.

**Үлгі: «Нирвана» ұғымы:**

*- Буддистік философия мен буддистік сенімдегі ұғым;*

*- адамның бүкіл материалдық құндылықтардан бас тартуы;*

*- тәндік ләзаттардан барынша түбегейлі арылуы;*

*- таза рухани даму жолына көшуі;*

*- қоғамдық қатынастардан қашқақтап, оқшаулануы;*

*- қайғыру мен қуану сезімдерінен арылуы;*

*-«бәрі де бәрібір» дегендей ұстанымды ұстап өмір сүруі;*

*- рухан жоғары өрлеудің даналық сатысы;*

*-ол ұзақ жылдар бойы шұғылданған адамның жететін «қасиетті» сатысы т.б.*

*Мысалы, мұсылман дініндегі софы, христиандағы монах, дәруіш дегендер осындай өмір салтына барынша жақын келеді, яғни, аскеттік өмір стилі бойынша ғұмыр кешеді.*

ІҮ. Антикалық философия тақырыбы бойынша ағымдар мен бағыттардың негізгі мазмұнын және оның өкілдерін жинақтап жазып, оны өз бетінше баяндап беру. Ол кейде әрбір студентке оқытушының жеке сауалы бойынша жауап беру арқылы жүргізілуі мүмкін, бұл жағдайда, әрбір ағым әрбір студентке бөлек-бөлек сұрақ ретінде қойылады.

Ү. Өтілген үш тақырып бойынша 20 пункттен тұратын сөзжұмбақтар құрастыру. Әрбір студент өз бетінше 20 пункттен тұратын сөзжұмбақ құрастырып береді, бірақ жауаптары жазылмаған болуы тиіс, оны оқытушыға тапсырады, сол сәтте оның жауаптарын өзінің анық білетіндігі экстренні тексеріледі.

**Үлгі. «Философия» атты Сөзжұмбақ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***1*** | *2* | *3* | *4* | *5* | *6* | *7* | *8* | *9....* |
| ***ф*** | *к* | *л* | *а* | *к* |  |  |  |  |
| *е* | ***и*** | *и* | *г* | *л* |  |  |  |  |
| *о* | *н* | ***л*** | *н* | *а* |  |  |  |  |
| ***ф*** | ***и*** | ***л*** | ***о*** | ***с*** | ***о*** | ***ф*** | ***и*** | ***я*** |
| *р* | *к* | *с* | *с* | ***с*** |  |  |  |  |
| *а* | *т* | *к* | *т* | *и* | ***ф*** |  |  |  |
| *с* | *е* | *и* | *и* | *к* |  | ***и*** |  |  |
| *т* | *р* | *й* | *к* | *а* |  |  | ***я*** |  |

*1. Перепатетиктер мектебінің өкілі*

*2. Көне Грекиядағы философиялық мектеп*

*3. Ерте схоластиканың өкілі*

*4. Дүниені толықтай танып білуге болмайтындығын негіздейтін бағыт өкілі*

*5. Мінсіз, жетілген, кемелденген, ескірмейтін модернге қарама-қарсы ұғым.*

ҮІ. Дайындалған сөзжұмбақтарды шешу үшін ол студенттердің өздеріне беріледі, өзі дайындаған нұсқа өзіне келмеуі қадағаланады немесе басқа топтар дайындаған сөзжұмбақтар беріледі. Оны дұрыс не, теріс шешкендігі сол сәтте тексеріледі.

ҮІІ. Өтілген тақырыптар бойынша тест сұрақтарын дайындау. Әрбір студент өз бетінше 15 сұрақ дайындап береді, жауаптарын көрсетпейді және оны студенттің өзі жауаптарын толық білуі оқытушы тарапынан сол сәтте тексеріледі.

ҮІІІ. Дайындалған тест сұрақтары студенттердің өздеріне шешу үшін беріледі, бұнда өзі дайындаған тестінің өзіне сай келіп қалмауы қадағаланады немесе басқа топтар дайындаған тестілер беріледі. Жауаптарының дұрыс, не теріс екендігі сол сәтте оқытушы тарапынан тексеріледі.

ІХ. Шешілген сөзжұмбақтар қайтадан таратылып, қатесін табу студенттерге тапсырылады, егер қатесі болмаған жағдайда «қатесі жоқ» екендігін студент тексеріп, негіздеп беруі қажет. Бұнда да өзі дайындаған сөзжұмбақ нұсқасы өзіне қайтып келмеуі қадағалануы тиіс.

Х. Шешілген тест сұрақтарының жауаптарымен қоса, студенттерге таратылады, оның қателіктерін табу мақсат етіледі, қатесі жоқ болған жағдайда өзіне берілген тестінің «қатесі жоқ» екендігін студент дәйектеп беруі тиіс.

ХІ. Өтілген материалдар бойынша оқытушы өзі дайындаған тест сұрақтарын береді, оның бірнеше нұсқасы болғаны жөн. Оның жауаптары оқытушы тарапынан тексеріліп, қателіктері сол сәтте айтылады.

ХІІ. Өтілген тақырыптар бойынша терминдердің мағынасы мен түсіндірмесі ауызша сұралады. Әрбір студентке түсіндірілмеген терминдер сұрақ болып қойылып отырылады.

ХІІІ. «Философияның қоғамдағы және жеке адам қалыптасуындағы ролі» (Келесіде «Өмірдің мағынасы неде?» деген тақырыпта) атты эссе жазу тапсырылады. А4 форматта 2 беттей. Эссе философиялық және ғылыми болып шығуы үшін және әркім өз бағытында шатасып кетпеуі үшін кемі 2 ғылыми сілтеме болуы талап етіледі.

ХІҮ. Әрбір студентке философтардың даналық сөздері немесе афоризмдері бір-бірден немесе екеуден таратылады. Оның авторын табу және мағынасын өз бетінше түсіндіріп беру тапсырылады. Нәтижесін жазба түрінде оқытушыға тапсыруы тиіс. Мәселен, «Адам барлық заттардың өлшемі..», «Өзіңді-өзің таны», «Менің білетінім бір-ақ нәрсе ..», «Әлемде даналық, адамда балалық бар» т.б.

**Үлгі: «Адам барлық нәрселердің өлшемі»**

*Бұл афоризмнің жалғасы «...өмір сүріп тұрған үшін өмір сүретіндердің, өмір сүріп тұрмағандығы үшін өмір сүрмейтіндердің» деп жалғасын табады. Адам әлемдегі бар мен жоқты анықтаушы субьект. Басқа хаиуанаттар мысалы, әлемдігінің бар немесе жоқ екендігіне алаңдамайды және бар мен жоқты саналы түрде түйсіне алмайды. Сондықтан, адам біріншіден, әлемдегі бар мен жоқтың бірден-бір өлшемі болып табылады. Екіншіден, адамның организміне қарап, әлемнің де осындай құрылыммен құрылғандығы туралы макрокосм идеясы пайда болды. Яғни, әлем мен адамның сыртқы құрылымы ұқсас деген тұжырым дәйектелді. Бұл кейіннен эстетика мен өнерге келіп түйісті, адамдағы прапорция мен гармонияға сүйеніп архитектуралық құрылыстар салынды. Адам сұлу жетілген ағза ретінде бағаланды. Сондықтан, адам өлшемі табиғаттағы және өнердегі прапорцияға әсер етті. Мәселен, бұны Леонардо да Винчидің адам мүсінінің геометризацияланған еңбегінен көруге болады. Әлемдегі басқа да құбыылстар мен заттарды адам өздігінше анықтайды, егер ол анықталмаса, оның болмысы ашылмайды, демек, оның болмысын танып, анықтайтын, өлшемін беретін де адам болып табылады. Бұл бір қырынан антропоцентристік түсінікке келіп саяды, екіншіден, жер бетіндегі саналы тіршілік иесі, ол – адам деген тұыжымды меңзейді.Сайып келгенде, адам өзінің де өлшемі, олай босла, осы өлшемнің обьектісі де субьектісі де өзі болып табылады.*

ХҮ. Әрбір студентке бес-он шақты әрбір философтардың еңбектерінің атаулары ғана тапсырылады. Олардың бірін-бірі қайталмайтындығы, тек бір-екі ғана емес, әр түрлі философ болғандығы жөн. Әрбір студент өзіне берілген тапсырма бойынша бұл еңбектердің авторларын табуы тиіс. Ол жазбаша түрде тұсына жазылып, оқытушыға тапсырылады.

**Үлгі: авторларын табыңыз?**

*1........................................................................ «Музыканың ұлы кітабы»*

*2........................................................................... «Адамның жан дүниесі»*

*3.............................................................................. «Болмыс пен Ештеңе»*

*4............................................................................«Христиандықтың мәні»*

*5...........................................................«Әлем ерік және елестету ретінде»*

*6. .............................................................................. «Сизиф туралы аңыз»*

ХҮІ. Әрбір студентке бір-бір философтан арнап айтылады. (Кейбір еңбектері анықталмаған немесе мүлде болмаған философтар берілмеуі тиіс. Мысалы, Сократ) Ол студент өзіне тағайындалған философтың еңбектерін тауып, тізіп жазып беріп, сол арқылы ол философтың жалпы танымдық аясын қысқаша сипаттайды.

**Үлгі: Еңбектерін тізіп көрсетіңіз?**

*М. Хайдеггер: 1..................; 2...................; 3.....................; 4..................... т.б.*

ХҮІІ. Шығармашылық ойлау тестілері таратылады. Әрбір студент өзі белгілеген жауаптарын түсіндіріп беруі тиіс. Бұнда жауаптардың дұрыс немесе теріс екендігі маңызды емес, студенттің өзінің ойын негіздеуі маңыздырақ. Олар мынадай бағыттарда құрылады.

**Үлгі: шығармашылық тестілері.**

*1. Философияның барлық категориялары болмысқа кіреді, неліктен оларды бөлек-бөлек ажыратқан?*

*А) болмыс орталық, жалпы категория болғандықтан, басқа жалқы ұғымдарды нақтылай зерттеу үшін*

*В) кез-келген нәрсені топтап, жіктеп зерттеу үшін*

*С) бұлай бөлу де, бұлай зерттеу де шарты*

*Д) бұлардың бәрі болмысты құрайды, сондықтан арнайы категория деп оларды қарастырмау керек.*

*2.Өнер мәдениетке енетін болса, арнайы өнер философиясын қарастырудың қажеттілігі қанша?*

*А) Мәдениетке өнер енбеуі мүмкін*

*В) мәдениет салаларын жіктеу қажеттілігіне байланысты*

*С) бұның қажеттілігі айтарлықтай қажеттілік емес*

*Д) бұл жалпы мен жекенің қатынасы бойынша алынған*

*Е) бұл аса маңызды мәселе болып табылмайды*

*3. Адасу жалған болғанда:*

*А) қателік болады*

*В) өтірікке ұласады*

*С) адасу үшін қателікке айналады*

*Д) ақиқат болып шығады*

*Е) жалған адасу деген болмайды*

*4. «Әлемдік ақыл» түсінігі ақиқат па?*

*А) мистикалық ақиқат*

*В) ақиқат болуы мүмкін*

*С) белгісіз*

*Д) философияда бұл шешілмейтін мәселе*

*Е) мәселенің қойылуының өзі қателік*

*5. Р. Декарт интуицияның маңызын көрсеткен, ол рационалист бола ала ма?*

*А) рационализмнің интуициясын ұсынушы (интеллектуальді интуитивист)*

*В) әрі интуитивист, әрі рационалист*

*С) интуицияның ролін көрсетуші рационалист*

*Д) бұлай ажыратудың өзі шартты*

*Д) бұл проблема ескірген*

*6. Егер сенімді дәлелдесе, ол:*

*А) ақиқатқа айналады*

*В) дәлелдеу мүмкін емес*

*С) сенімнің де өз дәлелдері бар*

*Д) бұл күрделі проблема*

*Е) дәлелдесе де сенім күйінде қала береді*

*7. Болашақтың өткенге айналуы қай сәтте?*

*А) осы шақ арқылы оны жүріп өткенде*

*В) болашақ үнемі болашақ күйінде, жақындаған сайын алыстай береді*

*С) өткен мен болашақтың диалектикасы бойынша*

*Д) уақыт кері аққанда өткен болашаққа айналады, болашақ өткен болып шығады*

*Е) егер даму циклды болатын болса, болашақтың барлығы да өткен*

*8. Дүние барлық жерде, ал ол жоқ жерде ше?*

*А) хаос*

*в) Ештеңе*

*с) жоқ жер болмайды*

*д) өзге болмыс болуы мүмкін*

*е) мәселе мәнсіз*

*9. Тәндік болмыстан ажыраған «Мен», бұл не?*

*А) адам болмысының өткіншілігінің қалдығы*

*В) «Мен емеске» айналады*

*С) адам болмысының мәңгілік «Мені» болып сақталады*

*Д) ажырағаннан кейін жалпы «Мендерге» тоғысады*

*Е) бұл да Ештеңеге өтеді*

*10. «Мауглидің» адамдық сипаты қандай?*

*А) адам анықтамасына сәйкес емес, адам емес*

*В) ол да адам*

*С) биологиялық адам, психологиялық, әлеуметтік жақтары жоқ*

*Д) мақұлықтанған адам*

*Е) адамданған мақұлық*

ХҮІІІ. Әрбір студент өтілген тақырыптар, яғни, тұтас философия тарихы бойынша әр түрлі мәселелердің қозғалуын зерделейді, өз бетінше қысқаша конспект жасайды, қорытындыларын ұсынады. Олардың тақырыптары студенттерге мынадай мазмұндармен таратылады: дін, адам, адамгершілік, болмыс, сана, қоғам, билік, әдет-ғұрып, миф, ойлау, тіл, әсемдік, табиғат, ғарыш, заңдылық, материя жөніндегі философия тарихындағы толғаныстар мен әр түрлі көзқарастар т.б.

ХІХ. Әрбір студент тұтас философия тарихы бойынша өзіндік қорытындылар жасайды да, әрбір дәуірдің басты ерекшеліктерін ашып көрсететін 2-3 беттей конспектілер жасайды.

**Сөздік бойынша 10 терминді жазып, өз ойынан әрқайсысына екі мысалдан келтіру***. Орындалу барысы: А4 қағазға, қолмен жазылған және терминдердің түсіндірмесі мен анықтмалары жазылмауы тиіс. Тек қана мысал.*

 *Ескертпе:* *оқытушы-лектордың немесе оқу құралындағы т.б. көздердегі дайын мысалдарды пайдалануға болмайды.*

Үлгі: Антисциентизм.

Мысал.

1. А. Бергсон: «Ғылым – адамзаттың қас жауы»
2. М. Хайдеггер айтқандай: «Техника қаншалықты дамығанмен, өзінің зардаптарын өз жоюға қабілесіз»

Термин: Модельдеу

Мысал.

1. Ұшатын машинаның шағын үлгісін жасап, ұшырып көру (материалдық модельдеу)

2.Қазақстандағы болашақтағы рухани-моральдік жетілудің модельін құру

ГЛОССАРИИ

**Априорлы** – тәжірибеге дейін және одан тәуелсіз болатын білім. Априорлы түсінігі дұрыстығы тәжірибемен дәлелденбейтін және терістелмейтін білім деп те түсініледі. И. Кантта ұғымдық емес форманы иемденсе де, кеңістік пен уақыт таза априорлы, бірақ оған қабылдауды қоспаса ешқашан танымға жетуге болмайды.

**Қазіргі заманғы теориялар** – ХХ ғасырдағы жаратылыстану және техникалық ғылымдардың қауырт дамуы нәтижесінде шыққан теориялар. Онда кейбір философиялық категориялар өзгерген, жаңарған теориялық қарастыру жағы кеңейіп, оларды тәжірибеде тексеру мүмкіндігі азайған немесе мүлде жоқ.

**Антидүние** – ғалымдар қиялындағы антизаттардан құралған әлемнің бір бөлігі. Антидүние туралы алғашқы болжамды Поль Дирак ұсынды. Бұл антибөлшектер – антиатом, антинейтроно және т.б. бөлшектерге сәйкес шығарылған. Бірақ ол әлі дәлелденген жоқ, қазіргі күнде бұны жетілген аспаптар да анықтай алмайды.

**Көп өлшемді кеңістікті әлем** – «осы кеңістіктен» басқа көп өлшемді кеңістіктердің де болуы мүмкін екендігі туралы қазіргі заманғы теориялық болжам. Түзу – бір өлшемді, жазықтық екі өлшемді, осы кеңістік үш өлшемді. Физикалық теорияларда осы үш өлшемнен басқа 4,5,6,... өлшемді параллельді өмір сүретін кеңістіктер болуы мүмкін. Онда уақыт ағымы да басқаша өтеді.

**Риман кеңістігі** – Евклидтік емес кеңістіктің бір түрі. Ол риман геометриясы, риманның эллипстік геометриясы түсініктерімен анықталады. Онда Евклидтік кеңістіктің бес постулатына өзгерістер енгізумен анықталған, бұнда қисайған кеңістік жөніндегі түсініктер осы кеңістікті елестетеді.

**Мүмкін болатын әлем** – нақты болмысқа баламалы түрде ойланылатын жобаланған болмыс. Қазіргі шындық болмыстың басқа мүмкін баламаларының бірі ғана (шексіз бостықта шексіз көптеген әлемдер бар) деп түсіну прогностикалық модельдерге әкеледі. Ықтималдық теориясы бойынша – осы әлем кездейсоқ ақиқат.

**Әлемнің материалдық бірлігі** – детерминизм, себептілік, бейнелеу сияқты өзге де принциптермен ажыратылмастай бірлікте болатын материалистік монизмнің негізгі принципі.

**Субстанция** – қазіргі заманғы философияға дейін сақталып келген, өзгеретіндерге қарсы өзгермейтін тұрақты, өзінің арқасында, өзімен-өзі өмір сүретін, бәрінің негізінде жатырған мән, түпнегіз немесе алғашқы зат, бастама, ең ақырғы мағыналы негіз және т.с. қасиеттерге ие болатын метафизиканың ең негізгі категорияларының бірі.

 **Өз себебі өзіндегі** – детерминистік себептердің себебі тізбегіндегі ең ақырғы, оның себебі болмайтын түпкі себеп. Спинозада (сausa sie) ол құдайға айналған.

**Монизм** – бәрінің бірлігі жөніндегі, бір ғана субстанцияны мойындайтын (энергия монизмі, материя монизмі, рух монизмі, байланыстар монизмі) дуализм мен плюрализмге қарама-қарсы түсінік.

**Дуализм** – біріктірілмейтін, бірақ қатар өмір сүретін екі принцип, дүниетаным, таным принципі. Мысалы: Платонда – шынайлық әлемі мен пікір әлемі, манихейлікте – ізгілік пен зұлымдық, Декартта – жан мен тән, яғни екі субстанциялықты меңзейтін түсінік.

**Эфир** – (грек тілінде – бұлт үстіндегі ауа мағынасында) нәзік алғашқы зат, төрт субстанцияның (от, су, ауа, жер) алғашқысы, бесіншісі элемент, ай үстіндегі аспан кеңістігін толтырып тұрады. Физикада барлық денелерге өтетін әлем кеңестігінің толтыратын гипотетикалық нәрсе. Көне мистикалық түсініктерде жарық түріндегі сакральдық негіз.

**Астральдық сәуле** – көне Ассирия-вавилондық және Египеттік дүниетанымдағы жұлдыздың, жарықтың әлдеқандай негізгі күші, ықпалды өріс түрінде түсініледі.

**Брахманизм** – Индиядағы әр түрлі бағыттарды (монотеизм, пантеизм, атеизм) ұстайтын дін, әрі дүниетаным. Ондағы эволюционизмде әлем өтпелі емес, жаратылмаған алғашқы заттан брахма арқылы жаратылған, ол 6 ортодоксальдық жүйені біріктіреді.

**Брахма** – шығармашылық, бекітетін принцип; бәрін жаратады, көтермелейді, сақтайды, қайтадан өзіне оралады. Діни жораларға күш беруші. Әлемнің абсолютті бірлігінің образы, естілмейтін, көрінбейтін, туылмаған, ойланылмайтын, шынайы әмбебаптылық түрінде көрінетін үнді философиясындағы түсінік.

**Атман** – көне упанишадалардан бастау алған индивидуальдық рухани бастама, әлемді құру мен өмірдің тірегі, алғашқы бастау, негіз, жалпылық бастау ретінде брахманның көрінуі. Ол соңында жоғары брахманға айналады. Тәндіктен жекелену, дараланудағы абсолютте, басқа өзге де нәрселерде жасырынып тұр деп түсінілетін күрделі ұғым.

**Джайнизм** – б.э.б. 6 ғасырдағы Үндідегі діни-философиялық жүйе, 24 әулие джайндардың атауымен байланысты шыққан. Брахманизмді, көне ведалық текстерді жоққа шығарып, материя мен рухты мойындай отырып, өмірді алып жүруші жеке жандар деп түсініледі. Олар атманның мәңгілік брахманмен бірігуін уағыздайды.

**Апейрон** – орфиктер мектебі мен ведаларда алғаш көрсетілген, кейіннен көне грек философтарындағы «шексіздікті» космогониялық принцип мағынасындағы мәнді атқарған түсінік. Анаксимандрда - әлемнің алғашқы бастауы принциптердің принципі, анықталмайтын, абстрактылы, сапасыз, материалдық әлдене, белгісіз зат түрінде көрінді. Мелисс Самосскийде тұтастай әлемнің атрибутивті сипаты.

**Форма** – нәрсенің сыртқы түрі, қандай-ма болмасын мазмұнды сыртқы бейнелеу, сонымен қатар ішкі құрылым, аморфтық материалдан (материя) өзгеше нәрсенің анықтайтын тәртібі. Платонда – эйдос, шынайы өмір сүретінді, жалпыны, жеке өзгерісті құбылыстардың прообразы. Аристотельде әрбір зат материя мен формадан құрылады. Форма – жасаушы, белсенді фактор – зат шындыққа айналады. Бұл гиолеоморфизм орта ғасыр мен жаңа заманда дамытылды.

**Идея** – материяға қарама-қарсы, рухани болмыс түріндегі пікірлердің, заңдылықтардың, концепциялардың, түсініктердің жиынтық атауы. Кеңістікте орналаспайды, өзгеріссіз, мәңгі өмір сүреді.

**От** – философиялық мағынасында көне Прометейдің мифтерге, отқа табынуға байланысты туған бастамалық негіз, өзгертуші мағынасындағы әлемдік бастама, түпнегіз. Гераклит пен Стоиктер іліміндегі құдайландырылған – от.

**Теоцентризм** – (тео-құдай, центр-орталық деген мағынада) Теологиядағы мәдениетті, бүкіл рухани білімдер жүйесін бастамаға, теизмге бағыттап түсіндіретін, құдайға басымдылық беретін түсінік; құдай жаратушы, алғашқы себеп, бастаушы т.б. теоцентрлік ойдың сипаты.

**Фикция** – ғылымы ойлауда болжам, мүмкіндік еместік, тіпті мүмкін еместік, бірақ түйсінілетін, адамзат ақылына көмекші ұғымдар ретінде қызмет етеді (мысалы: бос кеңістік). Кейіннен теориялық ойлаудан да шығарылып тасталынады.

**Көк аспан-Қара жер** – ұлттық дүниетанымдағы мифтік алғы философиялық әлемнің картинасының иерархиясын вертикальді бейнелейтін ғарыш. Бұнда Аспан – күмбез тәрізді, Жер – тегістік, ортасында адам өмір сүретін ұлы баспана деп түсініледі, әрі негізгі субстанциялар, формальды диалектикалық бірлік.

**Көк тәңірі-Ұмай ана** – «Көк аспан-Қара Жердің» құдайландырылған, рухтандырылған, адамдандырылған – жан бітірген кейінгі мифтік, діни дүниетаным бірлігін құрайды. Көк Тәңірі – ер адамдық, Қара жер, Ұмай ана - әйелдік бастамаларды солғын түрде береді. Әлемде екі субстанция – Аспан мен Жер деп түсінілген.

**Энергетизм** – энергия туралы ілім. Жаратылыстық – ғылыми энергетизмнің негізін салушы – Роберт Майер. Философиялық энергетизм – материя, рух сияқты барлық өмір сүріп тұрғандар мен өтіп жатырғандарды энергияға апарып тірейді, бәрі энергияның көріну формалары. Бұл энергетизмнің негізін салушы В.Оствальд.

 **Молекула** – химиялық бірліктің шағын бөлшегі; атомдардан құралған, химиялық құралдар мен жеке атомдарға бөлінуі мүмкін. Ол материяның химиялық элементтік бірлігін білдіретін шағын бірлік, кейбір элемент бір атомнан (гелий), кейбірі мыңдаған атомдардан құралады. Атом құрылысы мен қасиеті заттың қасиетін білдіреді. Толық жүйе тыныштықта тұрғанның өзінде молекула үнемі қозғалыс үстінде. Молекула атомдардан құралған.

 **Атом** – материяның тұтас ұсақ бөлшектерінің бірі. Атомдық теорияны (ең ұсақ бөлшек, қозғалыста, бөлінбейтін) көне грек философтары (Эпикур, Демокрит, Лекипп) алғаш негіздеген және көне үнді жазбаларының вайшешика бөлімінде қарастырылған. Атомдар: мәңгі өмір сүреді, жоғалмайды, жаралмайды, үнемі қозғалыста, формасы мен шамасы әртүрлі. Оны микрофизика зерттейді. Атом бөлінбейді деген түсінік 20-ғасырдағы атом моделін ашқан Н.Бордың теориясына дейін өмір сүріп келді. Ол ядро мен элоктрон бөлшектерін ұсынды.

 **Ядро** – орталық мағынасында, атом орталығында орналасатын, тартылыс күшін туғызатын маңызды бөлшек.Оны ядролық физика зерттейді, ол да бөлінбейтін соңғы бөлшек ретіндегі түсінікті жоққа шығарып оның да өздігінен немесе басқа бөлшектер әсерінен бірнеше бөлшекке (2,3,4) бөлінетіндігі анықталған (протон, нейтрон және т.б).

 **Электрон** – атомның құрылысындағы ядроны айналып жүретін шағын бөлшек. Шапшаң қозғалыстағы, анти бөлшегі позитрон болып табылатын элемент. Оны да элементар бөлшектер физикасы зерттейді. Бұлар да осындай ұсақ бөлшектерге ыдырайды, бірақ тұрақты емес, тез түзіліп, жойылатындықтан өрістер ретінде қарастырылады. Ядролық (нуклондардың тарту күші бойынша), гравитациялық (ауыр массалардың тартылыс күші), электромагниттік (магнит және электр өрістерінің тартылуы).

 **Атрибут** – белгілі бір заттың немесе құбылыстың мәнді, елеулі және ажырамас қасиеті, оның өмір сүруінің негізі ретінде де түсінуге болады, яғни онсыз зат өмір сүріп, мән-мағынаға ие бола алмайды. Мәселен, материясыз қозғалыс, қозғалыссыз материя болмайды. Бірақ екеуі екі бөлек ұғым, екі философиялық категория ретінде қарастырылады.

 Тестілік бақылау сұрақтары

1**.** «Ойлаймын, демек, өмір сүремін» деп тұжырымдаған философ

А) Хайдеггер

В) Ясперс

С) Декарт

Д) легистер мектебі

Е) Аристотель

2. Канттың таным теориясындағы анықталмайтындық түсінік

А) Идея

В) Материя

С) Өзіндік зат

D) Абсолюттік рух

Е) Өзі-үшін-болмыс.

4. Алғашқы қауымдық құрылыстың дүниеге көзқарас жүйесі:

А) Диалектика

В) Философия

С) Мифология

D) Ғылым

Е) Метафизика.

5. Орта ғасырлық философияның ерекшелігі:

А) Ғылымилығы

В) Діншілдігі

С) Гуманизмі

D) Космос идеясы

Е) Экзистенциялық ізденістер.

6. «Логика ғылымы» еңбегінің авторы, диалектиканы негіздеуші

А) Кант

В) Энгельс

С) Гегель

D) Шеллинг

Е) Фейербах

7. Милет мектебінің өкілдері:

А) Конфуций, Сюнь-цзы, Мэн-цзы

В) Фалес, Анаксимандр, Анаксимен

С) Ксенофан, Парменид, Зенон

Д) Демокрит, Левкипп, Эпикур

Е) Сократ, Платон, Аристотель.

8.Стоиктер философиясының негізгі өкілдері:

А) Зенон, Сенека, Эпиктет

В) Конфуций, Лао цзы, Мэн цзы

С) Аристотель, Платон, Сократ

Д) Пифагор, Диоген, Евклид

Е) Фалес, Анаксимандр, Анаксимен.

9. Әлемнің гелиоцентрлік ілімін негіздеушілер.

А) Н.Макиавелли, Томас Мор, Томазо Компанелла

В) Н.Коперник, Дж. Бруно, Г.Галилей

С) Н.Кузанский, Пико делла Мирандолла, Леонардо да Винчи

Д) Ф.Бэкон, Т.Гоббс, Д.Локк

Е) Аристотель, Платон, Сократ.

11. «Жаңа Органон», «Жаңа Атлантида» еңбектерінің авторы, жаңа дәуір философиясының ойшылы:

А) Т.Гоббс

В) Ф.Бэкон

С) Дж. Беркли

Д) Д. Юм

Е) Р. Декарт.

12.Адамның дүниеге келген кездегі ақыл-ойы ештеңе жазылмаған таза тақта немесе «ақ қағаз» сияқты, ол тек тәжірибе арқылы мазмұнға толады деген қағидасын ұстанған, ағылшын философы:

А) Т.Гоббс;

В) Д.Локк;

С) Н.Коперник ;

Д) Дж. Бруно;

Е) В.Соловьев.

13. «Монада» - қай философтың іліміндегі субстанция атауы?

А) Б.Спиноза

В) Ш.Л.Монтескье

С) Г.В.Лейбниц

Д) Ломоносов

Е) Радищев

14. Қоғамдағы артқа тартушылық күштердің жалпы атауы

А) либерализм

В) консерватизм

С) анархизм

Д) марксизм

Е) скотизм

15. Аристотель ұсынған адамның анықтамасы:

А) Адам - табиғат құдайы

В) Адам – биоәлеуметтік жан иесі.

С) Адам - қоғамдық жануар

D) Адам адамға қасқыр

Е) Адам - эволюция жемісі.

16.«Зар заман» ақындары:

А) Бұқар, Шалкиіз, Ақтамберді

В) Мұрат, Шортанбай, Дулат

С) Абай, Ыбырай, Шоқан

Д) Бөкейханов, Дулатов, Досмұхамедов

Е) М.Әуезов, М.Шаханов, Қ. Мырзалиев

17. Сократ туралы диалогтардың авторы

А) Платон

В) Аристотель

С) Гераклит

D) Демокрит

Е) Антисфен

18. «Адам болмысы өлімге ұмтылатын болмыс» деген тұжырым қай экзистенциалист философқа тиесілі?

А) К.Ясперс

В) Ж.П.Сартр

С) М.Хайдеггер

Д) С.Къеркегор

Е) Н.А.Бердяев

19. Орта ғасырлық философияның жалпы атауы :

А) материализм

В) космостық

С) персонализм

D) схоластика

Е) позитивизм

20. Диалектиканың категориясына қайсысы жатпайды ?

А) Мүмкіндік пен шындық

В) Қажеттілік пен кездейсоқтық

С) Мән мен құбылыс

D) Тіршілік пен өмір

Е) Бүтін мен бөлшек

21. Даосистік философия қай елде пайда болды ?

А) Индия

В) Қытай

С) Грек

D) Жапония

Е) Бұлардың барлығында да бар

22. Барабарлық философиясын негіздеген ойшыл.

А) Фихте

В) Кант

С) Гегель

D) Фейербах

Е) Шеллинг

23. Философияның саласына қайсысы жатпайды

А) Онтология

В) Гносеология

С) Физиология

D) Аксиология

Е) Космология

24. Болмыстың бастамасы көп субстанциядан тұрады деп санайтын ілім:

А) Реализм

В) Монизм

С) Идеализм

D) Дуализм

Е) Плюрализм

25. Адамның биопсихологиялық жағындағы басты фактор

А) Еңбек

В) Жан

С) Инстинкт

D) Білім

Е) Өнер

26. Орта ғасыр философиясының ағымдары

А) Номинализм - реализм

В) Агностицизм - сенсуализм

С) Рационализм - солипсизм

D) Теория - практика

Е) Позитивизм - постпозитивизм

27. «Айығу кітабы» еңбегінің атворы

А) Әль-Кинди

В) Омар Хайям

С) Ибн Сина

D) Иассауи

Е) Баласағұн

28. Әл-Фарабидің утопияға қатысты еңбегі

А) «Евклидке түсініктеме»

В) «Мемлекет қайраткерлерінің нақыл сөздері»

С) «Поэзия өнері туралы»

Д) «Ізгі қала тұрғындарының көзқарасы»

Е) «Ақылдың мәні туралы»

29. Э. Фромм, К.Г. Юнг қай ағымның өкілдері

А) герменевтика

В) феноменология

С) неофрейдизм

D) баден мектебі

Е) неокантшылдық

30. Г.Гадамер XX ғасырдағы қандай философиялық ағым өкілі?

А) структурализм

В) сыни рационализм

С) сциентизм

Д) герменевтика

Е) экзистенциализм

31.«Заттар түйсіктердің комплексі» деп түсінген ойшыл

А) Гегель

В) Платон

С) Д. Юм

D) Маркс

Е) Дж. Беркли

32.Даосизмдегі негізгі субстанция атауы

#  А) Инь

В) Дао

С) Синь

D) Қайырымдылық

Е) Сенім

33. Дүниенің негізі «ауа» деп түсінген көне грек ойшылы

А) Аристотель

В) Анаксимен

С) Маркс

D) К.Ясперс

Е) Сократ

34.Бейсаналылық ұғымының мазмұны қандай ?

А) Сана сферасындағы әрекеттер

В) интуициямен және ойлаумен шешілетін көмекші сфера

С) санаға қатыссыз, саналы емес жүретін операциялар

D) ойлау түсінігімен сәйкес келеді

Е) Ақылға жүгінуді үнемі басшылыққа алады

35.Лингвистикалық философияның өкілі

А) Ф.Аквинский

В) Сократ

С) Гераклит

D) Мур

Е) А. Байтұрсынов.

36**.** Дамудағы жүріп өткен жолды жаңа сапада қайталауды сипаттайтын дамудың түрі.

А) Түзу сызық бойынша даму

В) секірістер арқылы даму

С) шеңбер бойынша даму

D) спираль бойынша даму

Е) регрессивті даму мен прогрессивтіліктің бірілігін негізге алу жүйесі

37. Л.Фейербах қандай кезең философы

А) Орта ғасыр

В) Қазіргі заман

С) Классикалық неміс философиясы

D) Ежелгі Шығыс

Е) ХХ ғасырдағы мәдениет философиясының өкілі

38**.** Конфуцийшілдік философиясы қай мемлекеттегі жүйе

А) Көне Қытай;

В) Көне Индия;

С) Ежелгі Египет;

D) Рим;

Е) Ежелгі Грекия.

39**.** Антика дәуіріндегі атомдық теорияны негіздеушілердің бірі

А) Т.Гоббс;

В) М.Монтень;

С) Медоуз;

D) Демокрит;

Е) Хайдеггер.

40**.** Гелиоцентризм дегеніміз не ?

#  А) Әлемнің орталығы адам деп түсіну;

В) Дүниені бір ғана негіз бар деп түсіну;

С) Әлемнің орталығы - Күн екендігін тұжырымдау;

D) Бұндай ағым жоқ;

Е) Дүниеде екі негізгі субстанция бар.

41. Көк Тәңрімен жұптаса айтылатын күш

# А) Қарашаш Ана

В) Домалақ Ана

С) Ұмай Ана

D) Айша бибі

Е) Бәрі де

42**.** Таным теориясында 4 түрлі елесті ұсынған ойшыл

А) Сократ

В) Будда

С) Ф.Бэкон

D) Энгельс

Е) М.Хайдеггер

43. Заман ұғымын өзінің толғауларында қолданбаған қазақ ойшылы

А) Асан қайғы

В) Абай

С) Әбубәкір

Д) Дулат

Е) Шоқан

44**.** «Үзілді-кесілді бұйрық» қай философтың этикалық қөзқарасы.

А) Л.Фейербах

В) Гуссерль

С) Кант

D) Айер

Е) Ницше.

45**.** Қоғамдық сананың формасына жатпайтынын көрсет**.**

А) дін

В) мораль

С) хұқ

D) ақиқат

Е) философия.

46**.** Дүниеге қөзқарас ұғымының негізгі элементтері.

А) адам және дүние

В) адам және қоғам

С) қоғам мен әлем

D) сенім мен ізгілік

Е) адам мен адам

47**.** Жан туралы «Еске алу» теориясының авторы

А) Маркс

В) Монтень

С) Дж.Беркли

D) Платон

Е) Фейербах.

48**.** Киниктер мектебінің өкілі.

А) Платон

В) Хейзинга

С) Райх

D) Диоген

Е) Ясперс

49**.** ХХ ғасырға жатпайтын ағым.

А) экзистенциализм

В) фрейдизм

С) постозитивизм

D) стоицизм

Е) персонализм

50**.** ІХ-ХІІ ғасырдағы қазақ ойшылына жатпайтын кім ?

А) А.Яссауи

В) М.Қашғари

С) Ж.Баласағұни

D) Ғ.Қараш

Е) Шалкиіз

51**.** Қоғамның құрылысы:

А) субстанция, акциденция

В) базис пен қондырма

С) ноэзис пен поэма

D) агапе, эрос

Е) танатос пен эрос

 52. Экзистенциализмдегі маңызды түсініктердің бірі

 А) Бақыт

 В) үйлесімділік

 С) пайдалылық

 Д) үрей

 Е) даму

53**.** Табиғи энергия көздерін пайдалануды ұсынатын философия саласы.

А) миф философиясы

В) тарих философиясы

С) экологиялық философия

D) құқ философиясы

Е) өнер философиясы

54**.** Ж. Маритен қай ағымның өкілі

А) герменевтика

В) неопозитивизм

С) психоанализ

D) антисциентизм

Е) неотомизм

55**.** Позитивизм ағымының негізін салушы.

А) Карнап

В) Шлейермахер

С) Конт

D) Вебер

Е) Абай

56**.** Этикалық құндылықты көрсет.

А) әсемдік

В) асқақтық

С) адамгершілік

D) өнер

Е) материалдық игіліктер

57.Орта ғасырдағы араб-мұсылмандық фалсафа дәуіріне жатпайтыны

 А) Калам

 В) Мутазилизм

 С) Суфизм

 Д) Таза ағайындар

 Е) Джайнизм

58**.** Кратилдің ұстазы

А) Рамакришна

В) Сюнь Цзы

С) Гераклит

D) Аматэрасу

Е) Хайдеггер

59**.** Индиядағы діни философиялық жүйеге жатпайтыны

#  А) буддизм

В) индуизм

С) джайнизм

D) синтоизм

Е) брахманизм

60**.** «Болмыс бар, болмыс емес жоқ» тұжырымын негіздеген

А) Тойнби

В) Хабермас

С) Пифагор

D) Дильтей

Е) Парменид

61**.** Инструментализм қай ағыммен байланысты

А) Персонализм

В) Неотомизм

С) Сцентизм

D) Экзистенциализм

Е) Прагматизм

62. Көне Үндідегі практикалық жаттығулар арқылы рухани жетілу ілімі

 А) Санкхья

 В) Вайшешика

 С) Веданта

 Д) Иога

 Е) Бұл жерде көрсетілмеген

63. Дүниенің атомдардан құралғандығы туралы ілімнің бастапқы

нұсқалары қай ілімде алғаш рет зерделенді

А) Санкхья

 В) Вайшешика

 С) Веданта

 Д) Иога

 Е) Бұл жерде көрсетілмеген

64**.** «Формаға» басымдылық берген ойшыл

А) Аристотель

В) Платон

С) Сократ

D) Гераклит

Е) Парменид

65. Герменевтика, феноменология, структурализм ағымдарына ортақ түсінік

А) ойлау

В) құндылықтар

С) Адам бостандығы

Д) болашақ мәселесі

Е) тіл

**№1 СОӨЖ**

**Философия дегеніміз не?** Осы тақырыпта **Э**ССЕ жазу.

Эссе- берілген тақырыпқа байланысты ойлары негізінде жазылған шығарма. Эсседе рефератпен салыстырғанда студенттің тақырыпқа байланысты өз ойының жиынтығы беріледі. Онда берілген тақырыпқа байланысты өз пікіріңді философиялық, сыни, тарихи- библиографиялық, т.б. Тұрғысында жазуыңызға болады. Эсседе келтірілген өзіңіздікі емес анықтамалар, илеялар, аргументтер келтірсе, олардың қайдан алынғандығын көрсететін әдебиеттерге, немес деректерге сілтеме жасау керек. Ең бастысы, онда студенттің тақырыпқа байланысты ойлары, сезімі, саяси ұстанымдары анық көрінуі керек.

Эсседе бірінші мезетте студенттің өзіндік «Мені» көрініп тұруы керек. Эссе арқылы оқытушы студенттің ойлау деңгейі мен сабақта қалай жұмыс жасағандығын бағалайды.

Эссені бағалағанда төмендегі факторларға ерекше көңіл аударылады:

* кіріспе мен қорытындыны құрылымдандыра білу керек;
* аргументтерді қисынды және анық келтіру керек;
* көтерілген мәселені ауқымды және терең талдау қабілеті;
* алдыңа қойылған сұрақтарға нақты және анық жауап беру;
* жұмысты әдемілеп көркемдеу, презентацияны да қосу керек;
* қажетті болғанда сілтемелер қолданып, әдебиеттер тізімін беру қажет.

Қосымша қарастырылуға арналған материал.

**ӘЛ-ФАРАБИ**

**ФИЛОСОФИЯНЫ ҮЙРЕНУДЕН БҰРЫН НЕНІ БІЛУ КЕРЕКТІГІ ТУРАЛЫ /1/**

(49-бет) Әбу Насыр әл-Фараби былай дейді: философияны зерттеуден бұрын тоғыз нәрсені зерттеп, біліп алу қажет және мұның өзі Аристотельден алынып отыр:

бірінші — философиялық мен мектептердің атын білу;

екінші — [Аристотельдің] әрбір кітабының мақсатын білу;

үшінші — философияны зерттеуге негіз етіп алынған ғылымды білу;

төртінші — философияны зерттеу мақсатының маңызы ;

бесінші — философияны ұғынғысы келген кісінің дұрыс жолды таңдап ала білуі ;

алтыншы — Аристотельдің әрбір кітабының тіл ерекшеліктерін білу;

жетінші — өзінің кітаптарын Аристотельдің неліктен тұспалдап жазған себептерін білу;

сегізінші — философиядан білігі бар адамньң қандай күйде болуға тиіс екенін білу;

тоғызыншы — Аристотельдің кітаптарын зерттегісі келетін адамға қажетті

нәрселер.

I. Философиялық бағыттардың аттарына келетін болсақ, бұл өзі жеті нәрседен алынады:

— философияның белгілі бір саласын уағыздаушы адамның есімінен;

— философтың шыққан қаласының атынан;

— ал [өз доктринасынан] дәріс берген жердің атынан;

— оның тіршілік салтынан;

— оның философия ғылымындағы ізбасарларының көзқарастарынан;

— онық ізбасарларының философияны зерттеуде көздейтін мақсаты жөніндегі көзқарастарынан.

— философияны зерттеумен қатар, жүргізілген іс-әрекеттерден;

Өз доктринасын уағыздаған адамның есімімен аталған бағытты айтар болсақ, бұл — Пифагорды /2/жақтаушы топ.

Философ шыққан қаланың атымен аталған школа (50-бет), — Кирена /3/ тұрғындарының арасынан шыққан Аристипп бағыты.

Философиялық доктринасы оқытылған жердің атымен аталған бағыт — Хризипп бағыты, өйткеиі бұл бағыттық жолын ұстаушылар — портик /4/ тобын жақтаушылар. Мұның былай аталған себебі олар Афина [құдайы] храмының портигінде осы бағыттан дәріс алған.

Жақтаушыларының тіршілік салты мен әдет-ғұрыптары бойынша аталғал бағыт — Диоген бағыты; бұл өзі иттің атымен аталған, өйткені бұл бағытты жақтаушылар қала тұрғындарына тән тәртіптерді теріске шығарып, туған-туысқандарды, жақын-жуықтарды қадір тұтпауға, бөгде адамдарды жек көруге шақырады, ал мұндай қылық; тек иттерде ғана кездеседі /5/.

Жолын ұстаушылардың философиялық бағытымен аталған бағыт — Пирроннық және соның тобьшың бағыты, бұл өзі тыйым салушы бағыт болып есептеледі; өйткені олар адамдарды ғылымға жолатпауға тырысты /6/.

Жолын ұстаушылардың философияны зерттеу мақсаты жөніндегі көзқарастарына сәйкес аталған бағыт,— Эпикурдың және онық эпигондарының бағыты, ол рахатқа бату бағыты атанды, өйткені олар философияның мақсаты — сол философия білімінің рахатын көру деп білді /7/.

Жақтаушыларының іс-әрекет әдістеріне сәйкес аталған бағытқа келсек, бұл Аристотель мен Платонның соңынан жүріп, аяғынан сарсылушылар бағыты. Аристотель де, Платон да серуенге шыққан шақтарында уағыздап, әрі сонымен бірге дене қуаты мен жан дүниесін жаттықтыруды ұнатқан /8/.

II, Ал [Аристотельдің] кітаптарына келетін болсақ, онда бұл кітаптарда жеке, яғни бір пән, немесе жалпы, немесе жеке мен жалпының аралығындағы пән зерттеледі.

[Аристотельдің] жеке туындыларына оның трактаттары жатады. Ал жалпы шығармаларына келетін болсақ, олардың бір бөлігі — оның ілімін есте сақтап қалуға себін тигізетін өсиеттер: екінші бөлігінен жеке жақтарымен де, сондай-ақ жалпы маселелері жағынан алып қарағанда да философия аңғарылады.

Оның кейбір жеке еңбектері философияның ақылмен пайымдалатын тарауынан мағлұмат береді, ал басқалары — философияға прагматикалық қосымшалар. Олардың кейбіреулері арқылы тәңірлік нәрселерді, ал басқа біреулерінен — жаратылыс ғылымдарын, ал тағы біреулері арқылы — сан ғылымдарын зерттеуге болады /9/.

Физикаға арналған кітаптардан күллі табиғат құбылыстарына ортақ жайларды (51-бет), ал басқаларынан — жеке пәндерге тән жайларды біледі.

Табиғат құбылыстары біткеннің бәрінің жиынтығын қамтитын кітап — оның «Табиғат ұйлесімі» /10/ деген кітабы; бұл кітап осылай аталған, өйткені осы кітаптың көлемінде бірініші негіз сатысында тұрған барлық нәрсеге тән бірінші негіздер мен солардың туындылары аңғарылады.

Бірінші негіздерге келетін болсақ, олар элемент пен форма және осыған ұқсас нәрселер, соңғылары ақиқат болғандығынан емес, ақиқатқа жуықтығынан солай.

Бірінші негіздердің туындылары — уақыт және орын, ал туындыларға ұқсастар — бос кеңістік және шексіздік.

[Аристотельде] табиғаттың әрбір құбылысына тән мәселелер баяндалатын кітаптар [бар]; [мысалы] жаратылмаған нәрселерді баяндайын кітаптары; сондай-ақ жаратылған нәрселердің жиынтығын тану туралы сөз қозғайтын кітаптары да бар. Жаратылмаған нәрселер не универсальды түрде, немесе партикулярлы түрде танылады. Сөйте тұрғанмен де жаратылған нәрселерде мәселен, белгілі бір қалыптың өзгеруі және қозғалыс сияқты — бүкіл жиынтық күйінде Ариототельдің «Пайда болу мен жоғалу» /11/ деген кітабынан білуге болады. Қозғалыс проблемасы оның «Аспан туралы» /12/ деген кітабының соңғы екі бөлімінде қарастырылады. Ал осының [тараулардың] әрқайсысын жеке алып қарайтын болсақ, оның бірі жәй мәселені, екіншісі — күрделі мәселені қарастырады.

Жаратылыс құбылыстарының ішіндегі ең бір жәй құбылысқа қатысты нәрселер Аристотельдің «Аспан денелері туралы» /13/ деген кітабынан танылады; күрделі құбылысқа қатысты нәрcелер жалпы және жеке заттар болып бөлінеді; жалпы заттар онық «Хайуанаттар туралы» және «Өсімдіктер туралы» /14/ деген кітаптарынан, ал жеке заттар «Жан туралы» және «Түйсік пен түйсінілетін заттар туралы» /15/ деген кітаптарынан танылады.

Ал сан қатынастарынан мағлұмат беретін кітаптарға келсек, олар— «Оптикалық аспаптар», «Сызықтар туралы» және «Айла-амалдар туралы» /16/ деген кітаптар.

Философияда қолданылатын нәрселерді танытатын кітаптардың біразы мінез-құлықтарды түзетуге [этика] қатысты, біразы қала салу ісінежәне үй шаруасын жүргізуге арналған.

Философиялық аргументацияны білдіретін кітаптар жөнінде: олардың кейбіреуін осы ғылыммен танысқанға дейін, кейбіреуін осы ғылымды тану процесі кезінде оқу керек, басқаларына философияны меңгеріп алғаннан кейін ден қойған жөн.

Философиялық аргументациялармен танысқанға дейін оқылатын кітаптардан (52-бет) дәлелдемелерді растайтын, силлогизмнің қорытынды жеке бөлімдері жөнінде де, сондай-ақ дәлелдеме жасау үшін қолданылатын дәйектеме бөлімдер женінде де білім алуға болады. Дәлелдемелер қорытындысының бір 6өлегін танытатын кітап, — оның «Бари [хар]минийас» /17/деген кітабы, ал дәлелдемелердің алғы шарттарын түсіндіретін кітабы — «Силлогизммің терминдері туралы», басқаша айтқанда, «Категориялар» деп аталатын кітабы.

[Аристотельдің] аргументацияны баяндайтын кітаптары оның «Дәлелдемелер туралы» деген кітаптары олар шінара формаға, ал шінара дәлелдемелерді тудыратын мәнге арналған. Дәлелдеу формасына «Аналитика» деп аталатын «Аподейктика» /18/ деген атпен белгілі силлогизм жайынндағы кітабы арнайы бағышталған, оның мәні «Дәлелдеме туралы» кітабынан [бөлімінен] танылады.

Ал аргументацияны зерттегеннен кейін барып оқылуға тиісті кітаптарға келсек, бұлар ақиқат дәлелдеме мән түгелдей де, өтірік-шыны аралас та болып келетін жалған дәлелдеменің арасындағы айырмашылықты анықтауда көмектесетін кітаптар. Түгелдей жалған дәлелдемелер оның «Өлең шығару өнері туралы» /19/ деген кітабында талданылады. Өтірік-шыны аралас далелдемеде өтірігі мен шыны тең, болып келуі де, не шыны көп, не өтірігі көп болуы да мүмкін.

Жартылай ақиқат және жартылай жалған дәлелдеме оның «Шешендік өнері» /20/ деген кітабынан танылады; ал жалғанынан ақиқаты басым дәлелдемелерді оның «Диалектика мәселелері туралы» /21/ деген кітабынан білеміз, ал ақиқаттан көрі жалғаны басым дәлел-демелерді «Софистер өнері туралы» /22/деген кітабынан білуге болады.

III. Ал философияны [өзін] өтуден бұрын ең алдымен қай ғылымнан бастау керек дегені мәселеге келсек, платоншылдар оны геометрия деп біледі; олар [өзі] сабақ берген храмның есігіне: «Геометр еместер, табалдырығымыздан аттамасын» деп жазып қойған Платонның өз өнегесіне сүйенген. Оның себебі, геометрияда қолданылатын дәлелдемелер ең дұрыс дәлелдемелер болып табылады.

Дегенмен де Теофрастық /23/ жолын ұстағандар этикадан бастау керек деп санайды, өйткені мінез-құлқын түзей алмаған адамның ақиқат ғылымға да қолы жетпейді дейді. Бұған: «Тәні менен жаны ылас — тазалыққа қам қылмас» деген Платон сөздері мен «Шынында да тән ылас болған жерде, оны қолдап демегенің — жамандықты көбейткенін» — деген Гиппократ /24/ сөздері дәлел болады.

Боэт (53-бет) Сидонский /25/ физика ғылымынан бастау керек деп ұйғарды, өйткені ол өзі мұны жақсы білді, физика оған етене жақын.

Ал, оның шәкірті Андроник /26/— логикадан бастау керек,— деп есептейді, өйткені логика әрбір нәрседегі ақиқат пен жалғанды ажыратудың құралы болып табылады,— дейді.

Сондықтан да осы көзқарастардың бірде-бірін бекерге шығара алатындай адам жоқ, өйткені философияны зерттеуден бұрын сезімтал жанның қасиеттерін, мысалы, рахатқа бату мен мансапқорлық сияқты қиялдағы жақсылыққа емес, шын мәніндегі жақсылыққа тал-пынатындай етіп тәрбиелеу қажет, сөз жүзінде емес, мінез-құлықты ісжүзінде шыңдау арқылы іске асыруға болады. Қателесу мен адасудан аулақ ететін ақиқат жолды түсіне алатын парасатты жан тек осылайша шыңдалады. Бұған аргументация ғылымы саласындағы жаттығу арқылы қолжетеді, жаттығу — дәлелдемеге жеткізеді.

Бұл дәлелдемелердің екі түрі бар: геометриялық және логикалық.

Геометриялық дәлелдемелерге жаттығу үшін, алдымен, геометриялық ғылымнан бірнеше қажетті санды саралап алып, тек сонан кейін ғана логика саласында жаттығу керек.

IV. Философияны зерттеу мақсатына келетін болсак, мұның өзі — барлық нәрсенің қозғаушысы, себебі болып табылатын, өзғермейтін және бірегей бәрінен жоғары Жаратушыны тану. Ал мұның осылай болатын себебі, Ол (Жаратушы) — өзінің кеңпейілімен, даналығымен, әділеттілігімен осы дүниені жасаушы жәие құрушы.

Ал философтың әрекеті барынша адам баласына тән жігер мен сол Жаратушьщық әрекетіне ұқсас болуға тиіс.

V. Философияны зерттегісі келетіндер әрекетке және мақсатқа жету жолында талпына беруге тиіс. Әрекетке талпыну білім арқылы жүзеге асады, өйткеш білімнің түбі әрекет болып табылады. Ал табиғатты білмейінше білім арқылы мақсатқа жету мүмкін емес, өйткені табиғатты білу біздің түсінігімізге біртабан жақын. Осыдан кейін геометрия келеді. Әрекет етудегі мақсатқа адам ең алдымен өзін өзі жетілдіру, сонан кейін бір үйде немесе бір қалада тұратын басқаларды жетілдіру арқылы жетеді.

VI. Ал енді өзінің кітаптарында Аристотельдің қолданған стиліне келсек, ол — үш түрлі (54-бет). Жеке еңбектерінде ол неғұрлым дәл, бірақ сонымен бірге неғұрлым ұзақ баяндау стилін қолданады; комментарийлерде оның стилі көмескі, бұлдыр болып келеді; ал трактаттарында ол анық және қысқа жазуды тілейтін ережені ұстайды.

VII. Оның трактаттарында көмескі баяндаулардың кездесу себептері — үшеу. Біріншіден, ол осылайша үйренушілердің оқуға қабілеті бар не жоғын тексереді; екіншіден, философияны кім көрінгенге емес, тек еңбек қайтатындарға ғана ашып береді; үшіншіден, іздену қиыншылықтары арқылы ақыл-ойды машықтандыру керек деп біледі.

VIII. Аристотель ілімін таратушы адамның жай-күйі жоғарыда айтылғандай болуға тиіс, яғни ол, ең алдымен, өзінің сезімдік жан қасиеттері рахат тілемей ақиқатқа — тек қана ақиқатқа бағытталатындай етіп, өз табиғатын түзеуге тиісті.

Сонымен бірге, оның еркі шындыққа бағытталу үшін ол парасатты жанның күшін жақсартуы керек. Аристотельге еліктегенде, оған деген сүйіспеншілік оны (Аристотельді) ақиқаттан да артық, санауға [ешуақытта] дейін асқынып кетпейтін болсын, бұл оған өштік туғызып оны бекерге шығару қаупіне де ұшырамайтын болсын.

Ұстаздың мінез-құлық нормасы мынадай болуға тиіс: ол тым қатал да болмауға тиіс, тым ырыққа да жығыла бермеу керек, өйткені тым қаталдық шәкіртті өзінің ұстазына қарсы қояды, ал тым ырыққа көне беру ұстаздың қадірін кетіреді, онық берген сабағы мен оның ғылымына шәкірті селқос қарайтын болады. Ұстаз тарапынан барынша ынталылық пен табандылық қажет, өйткені бұлар, — жұрт айтқандай, тамшысымен тас тесетін бейнебір су тәрізді. Сондай-ақ ол өзінің сабақтарын бір ғана ғылымның шеңберінен асырмағаны дұрыс, өйткені түрлі пәндермен сабақты ауырлата беру тәртіпсіздікке және белгілі бір жүйеден айрылып қалуға апарып соқтырады. Осының бәрі шәкірт өмірін ұзартады, өйткені тәнді емдеу, Гиппократтың сезімен айтқанда, — өмірді ұзартатын болса, жанды емдеу онан да жақсы нәтижеге жеткізуге тиіс.

IX. Мына нәрселерді біліп алу керек: бірінші — «Логика» /27/ деген кітаптың мақсаты; екінші — оны білудің пайдасы; үшінші — өзінің кітаптарын [Аристотельдің] осылай атау себептері; төртінші — бұлардың қаншалықты дұрыстығы; бесінші — осылардың бір ізділігітиянақтылығы; алтыншы — өзінің кітаптарында қолданған тілді білуі; жетінші — оның әрбір кітабының қандай бөлімдерден тұратынын [білуі] (55-бет).

Ақырында, силлогизм. Ол екі бөлімнен тұрады: біріншіден — дәлелдемелерге тиянақтардан, дәйектемелерден, екіншіден, дәлелдемелерді қорытып шығаруға қолданылатын сөздер түрінен. Мұны оның «Аналитика» /28/ деген кітабынан білуге болады.

Ал дәйектемелерге келсек олар терминдерден құралады. Ал қолданылатын сөздер сейлеудің негізгі бөлімшелері болып табылады.

Сөзді құрайтын барлық жай нәрселер он түрге [немесе *категорияларға*]бөлінеді; олар оның «Категориялар туралы» деген кітабы арқылы танылады. Силлогизмнің фигуралары «Бари [хар]минийас» /29/ деген кітабы арқылы, ал силлогизмнің дәйектемелері онық «Дәлелдемелер туралы» /30/ деген кітабы арқылы танылады.

Бұл кітаптарды «Логикадан» бұрын оқып шығу керек; бұлар осы кітаптарды жазуға не себеп болғанын білуге ынталандырады.

Ендігі қалатыны — барлық осы кітаптардағы тарауларды білу — бұл әрбір кітапты оқыған кезде қажет болады.

Әл-Фараби.

Философиялық трактаттар.

Алматы: Ғылым, 1973. – С 3-16.

**МАРТИН ХАЙДЕГГЕР**

**Философия дегеніміз не?**

Зерттеу бағытына бізге грек сөзі philosophia нұсқайды. Осы арада түбегейлі түзету енгізген жөн. Қазір және кейін грек сөздеріне құлақ асқанда, біз ерекше аймаққа баса көктеп кіреміз. Бірте-бірте біздің пайымдауымызға грек тілі бізге белгілі еуропа тілдерінің жәй ғана бір бөлігі емес екені айқындала бастайды. Грек тілі және жалғыз ғана сол - логос. Біздің әңгімемізде біз мұны мұнан да нақтырақ зерделеуіміз керек. Бастама үшін, грек тілінің бір ерекше қасиетін нұсқасақ та жеткілікті: онда айтылған сөз өзінің атаған нәрсесінен ажырамайды. Егер грек сөзін грекше тыңдаса, онда оның legein-іне, оның тікелей баяндауышына бағынасың. Оның баяндайтыны - көз алдындағы. Грекше тыңдалған сөз арқылы, біз сөздің жалаң мағынасы емес, көз алдымыздағы заттың өзіне еншіленеміз. Philosophia грек сөзінің түбірі philosophos сөзінен нәр алады. О баста бұл сөз күмісқұмар, атаққұмар сияқты сын есші еді. Сірә, philosophia сөзі Гераклит нақыштауынан өткен. Демек, Гераклит үшін ешқандай philosophia болған емес. Aner philosophos ол «пәлсәпәшіл» адам емес. «Пелсәпәшіл» – philosophique сын есіміне қарағанда philosophos деген грек сын есімінің айтары мүлдем басқа. Aner philosophos дегеніміз sophon os philei to sophon-ды сүюші. Гераклит түсінігінше philein – сүю дегеніміз logos айтқанымен сөйлеу (homologein), яғни logos-қа сәйкес болу. Бұл сәйкестік sophon сөзімен үндес. Үндестік дегеніміз harmonia. Бір жанның басқа жанмен арақатынасы, олардың бір-біріне иелік етіп, бір-бірімен ежелден бірігуі - осы harmonia Гераклит түсінігіндегі philein, сүю ерекшелігі, немесе жоғара sophon-ды сүюші Aner philosophos дегеніміз міне осы. Гераклитке бұл сөз не айтатынын тәржімәлау қиын. Бірақ біз мұны Гераклиттің өз түсініктемесінен анықтай аламыз. To sophon-ның оған айтқаны: En panta – «Бір (арқылы) бәрі», бұл арада мұның мағынасы: барлық бір нәрсенің біртұтастығы, бұл арада мұның мағынасы: жалғыз ғана бір өзі, бүкіл бәрін бірікгіруші. Әйтседе бүкіл тірлік дегеніміздің мағынасы: бірболмысты. Sophon айтады: бүкіл тірлік болмыста, анығырақ айтқанда, болмыс дегеніміз тірлік бар болу. Сонымен бірге тірлік ара құбылыс арқылы сөйлейді және сөйлегені жинақтаумен тең. Болмыс дегеніміз жинақтау, яғни logos. Бүкіл тірлік – болмыста. Мұндай нәрсені есту біздің құлағымызды елең еткізе қоймайды, керісінше, мезі қылуы мүмкін. Себебі: тірліктің болмыста жататыны ешкімді алаңдатпайды. Бүкіл әлем біледі: тірлік дегеніміз – бар нәрсе. Тірлік бар болмағанда не қылушы еді. Дегенмен, гректер бірінші болып, және жалғыз ғана солар тірліктің болмыста жинақыланатынын, тірліктің тек болмыс көрінісінде паш етілетінін таңырқай жорамалдады. Тірлік болмыста: бұл гректер үшін өте таңғажайып көрінеді. Дегенмен гректердің өзі осы таңғажайыптың ғажаптығын барлық құбылыстарға әркімге түсінікті түсінікгемесі дайын софистикалық ақыл-естің тықсыруынан құтқарып және сақтап қалуға мәжбүр болды. Тірлік – болмыста деген таңғажайыптың құтқарылуы кейбіреулердің осы таңғажайып бағытына, яғни sophon-ға беттеп, жолға шығуы арқылы жүзеге асты. Осылайша олар sophon-ға қызғып және өзінің әуестігі арқылы, басқа адамдарда да sophon-ға деген зарығу оятатындарға айналды. Сонымен, philein to sophon бұл енді бұрын аталған sophon, harmonia-мен үндестікке orexis-ке, немесе sophon-ға әуестікке айналады. Sophon – болмыстағы тірлік – іздеуліге айналады. Ал егер енді philein sophon-мен ежелгі үндестікте бол-майтын болса, бірақ sophon-ға деген ерекше әуесгік ретінде көрінсе, philein to sophon philisophia-ға айналады. Оньщ әуесгігі Эрос арқылы анықталады. Sophon-ның En panta-ның, болмыстағы тірліктің осы әуестегі тергелуі енді сауалға айналады. Тірлік бар болу арқылы көрінгендіктен, ол не? Міне, осыдан бастап, ой машығы алғаш рет «философияға» айналады. Гераклит пен Парменид әлі «философ» болған жоқ еді. Неге десеңіз, олар ұлы ойшылдар еді. Мұнда «ұлы» дегеніміз қайраткерліктің бағасын белгілеу емес, ой машығының басқа өлшеміне нұсқау. Гераклит пен Парменидтің ұлылығының мәнісі, олар logos, немесе En-мен әлі үндестікте еді. Софистер арқылы дайындалған «философияға» адымды алғаш рет Сократ пен Платон жасады.

\* \* \*

... Философия дегеніміз тірлікті назарға қабылдауға, атап айтқанда, ол тірлік болғандықтан, оның не екеніне зейінді үңілуге жарамды тәуелсіздіктің түрі.

\* \* \*

«Философия дегеніміз не?» сауалына жауап қандай жағдайда философиялау ісіне айналады? Біз қандай жағдайда философиямен шұғылданамыз? Әрине, философтармен өңгімеге кіріскенімізде ғана. Біз олардың сөйлегендерін сөз етсек, әңгімеге кіріскеніміз. Философтарға ғана Өзі ретінде ғана ұдайы қатысты нәрсені біріккен күйде әуездесек, ол legein мағынасындағы dialegeisthai әуездеу немесе диалог ретіндегі әуездеу. Диалогтың диалектика болу қажеттілігін және қандай жағдайда, – мұны біз ашық қалдырамыз. Философтардың пікірлерін тексеруден өткізіп, сипаттау – бір басқа. Олардың өздерінің айтқанын өздерімен бірге әуездеу – мүлдем басқа. Және бұл олардың не жөнінде айтқанынан сыр береді.

Сонымен, философтардың тірілік болмысынша, тірлік бар болу арқылы көрінсе, ол не? дегенді айту үшін тартығанын пайымдай отыра, біздің философтармен әңгімеміздің өзі де тірлік болмысына тартылуы тиіс. Философияға сапарлас нәрсеге біз өзіміз қарсы алдынан шығуымыз керек. Біздің әуездеуіміз философияның тартылған нәрсесіне жауаптас болуға тиіс. Біз жауаптастыққа қол жеткізгенде ғана «Философия дегеніміз не?» сауалына шынайы түрде жауап береміз. Неміс тілінде «жауап беру» деген сөзі «сәйкес болу» сөзімен бір мағына береді. Біздің сауалымызға жауап философия ұғымы арқылы не түсінілуге тиіс нәрсеге айқын қарсылық білдіретін тұжырыммен тәмәндалмайды. Жауап – қарсыла-ушы тұжырым емес, n`est pas une re, ponse одан бұрын ол – тірлік болмысына сәйкес сәйкестік (la correspondance). Алайда, біз сауалға тән нәрсенің сәйкестік ретінде не шешетінін бірден білгіміз келеді. Бірақ мәселенің бәрі – біз сәйкестікке ол туралы теория жасаудан бұрын жетуімізде.

«Философия дегеніміз не?» сауалына жауап – біздің философия беттеп бара жатқан нәрсеге сәйкес болуымызда. Ал ол – тірлік болмысы. Осы сәйкестікке біз ежелден философияның, яғни руіlosophia грек ұғымындағы философияның айтып үлгірген нәрсесін естиміз. Біздің сәйкестікке немесе сауалымыздың жауабына тек осылай ғана жететініміздің себебі, біз философия аңызының бізді қайда тапсыратын, немесе, азат ететін нәрсесімен әңгіме үстіндеміз. Біз «Философия дегеніміз не?» сауалының жауабын философия анықтамалары жөніндегі тарихи тұжырымдар арқылы емес, бізге тірлік болмысы ретінде тапсырылған нәрсемен әңгіме арқылы табамыз.

Біздің сауалымыздың жауабына апаратын осы жолды тарихтан безіну деуге болады. Бірақ ол тарихты жоққа шығару емес, керісінше, тапсырылған нәрсені сіңіру және өзге күйге ауыстыру. Тарихтың осылайша зерделенуі «деструкция» ұғымына саяды. Осы сөздің мәні "Sein und Zeit" кітабында анық әуезденген.

Деструкция дегеніміз философия тарихы жөніндегі история-графиялық тұжырымдарды күйрету емес, бірақ күй-қаланысын бұзу, талан-таражға түсіру, бейтарап қалыпқа қою. Деструкция дегеніміз бізге тірлік болмысы ретінде атой салып жатқан нәрсеге құлағымызды тұру, немесе, босату. Осы атойды есту арқылы біз сәйкестікке жетеміз.

Алайда, осыны айтқанымыздың өзінде белгілі бір күмен сарыны байқалады. Ол былай естіледі: біз жалпы тірлік болмысына сәйестікке жетуіміз жөнінде әрекет жасауға тиістіміз бе? Біз, адамдар, жалғыз «де факто» ғана емес, сонымен қатар өзіміздің негізіміз бойынша осы сәйкестікте емеспіз бе? Осы сейкестік біздің негізіміздің ең басты белгісі емес пе?

Оның солай екені рас-ақ! Әйтседе, олай болса, біз ең алдымен осы тепе-тендікке жетуімізге тиісті екеніміз жөнінде енді айта алмаймыз. Дегенмен, біз бұл жөнінде құқықты түрде айтамыз. Себебі, біз әрқашан және барлық жерде тірлік болмысына сәйкестікте дамылдасақ та, болмыс атойына өте сирек құлақ түреміз. Бірақ тірлік болмысына сәйкестік әрдайым біздің тұрақ орнымыз боп қала береді. Дегенмен, тек кейде ғана, ол, біздің кейбіреуіміздің қабылдауымыз арқылы, өрістеуші қағидаға айналады. Тек осындай оқиға барысында ғана біз тірлік болмысына беттеудегі философияға қатысты нәрсеге өз мәнісінде сәйкес келеміз. Тірлік болмысына сәйкестік – философия екені рас, бірақ ол – сәйкестік орындалғанда ғана және тек қана сонда жүзеге асады, сол арқылы өрістеп, осы өрістеуін зерделейді. Болмыс атойының қалай сөйлеуіне, оның қалай естіліп немесе тыңдалғанына, естілген нәрсенің қалай айтылуынша байланысты бұл сәйкестік әртүрлі көрініс береді. Біздің әңгіме осы туралы ойлануға мүмкіндік беруі мүмкін.

Мен қазір осы әңгімеге белгілі бір кіріспе айтуға ғана тырысудамын. Енді осы уақытқа дейін баяндалғанның бәрін мен біз Андре Жидгің «аса сұлу сезімдер» сөзіне байланысты қозғаған нәрсемізге қайтарғым келіп отыр. Pilosophia дегеніміз тірлік болмысының атойына қандай мөлшерде құлақ түретінін айтушы орындалған сәйкестік. Сәйкестік атойдың әуезін тыңдайды. Бізге болмыс әуезі ретінде қатынасатын нәрсе біздің сәйкестігімізді жайғастырады. Онда – сәйкестік – тірлік болмысымен жайғастырылған немесе etre dispose деп аталады. Бұл арада Dis-pose-нің сөзбе-сөз мағынасы: шеп-шепке жайғастырылған, зерделенген және сол арқылы бір нәрсеге қатынасты қайта жайғастырылған. Тірлік болғасын әуездеуді, қалай екені белгісіз, тірлік болмысына дауыс беретін қылып (accorder) жайғастырады. Сәйкестік қажетті түрде және әрдайым (тек қана кездейсоқ немесе аракідік емес) жайғастырылған нәрсе. Ол жайғасқан күйде түр. Және, атап айтқанда, жайғасу негізінде ғана (dispositon) сәйкестіктің әуездеуі өз дәлдігіне, өз айқыңдығына енеді. Сәйкестік жайғасқан және жайлы нәрсе ретінде бар болмысымен белгілі бір күйде тұр. Осы арқылы біздің тәртібіміз белгілі түрде байланысады. Осылайша ұғынылған көңіл күйі сәйкестікгі тек сүйемелдеуші ғана көптеген атын шыққан сезімдердің жұмбақ әуезі емес.

Философияны ниеттелген сәйкестік деп сипаттағанда, біз ешқашанда ой машығын кездейсоқ нәрсе ретіңде алаңдыққа немесе көңіл-күй босандығына тапсырғымыз келмейді. Одан бұрын біздің айтайын дегеніміз: әуездеудің қандай да болсын дәлдігі сәйкестіктің тұрақ орнына негізделеді, нақтырақ айтқанда, атойға құлақ түрік correspondance, сәйкестіктің.

Ең алдымен мынаны нұсқайық: сәйкестіктің ниеттенуге байланысты екені – тіпті де қазір ашылған жаңалық емес. Грек ойшылдары Платон мен Аристотельдің өздері философияның, философиялаудың көңіл-күйі деп атайтын ниеттестік пен бекемділік мағынасындағы өлшемге жататынына назар аударған еді. Платон айтады (Теэтет, 1955): Mala gar philosophon toyto to pathos, to thaymazein oy gar alle hyilosophias he ayte. «Осы pathos – философқа тән таңырқау, одан басқа философияның ешбір Қайданы (шығу тегі) жоқ».

Pathos ретіндегі таңырқау – философияның arkhe-сі. Arkhe грек сөзін біз толық мағынасында түсінуге тиіспіз. Ол белгілі нәрсенің қайдан шыққанын айтады. Бірақ бұл "Қайдан?" дегеніміз шығу тегі ретінде қалып қоймайды, одан бұрын ол arkhe бастаушы мағынасындағы arkhe-ге айналады. Таңырқаудың pathos-ы операция алдындағы хирургтың қолын жуғандай қарапайым түрде философия бастамасында тұрмайды. Таңырқау философияны алға бастайды және басқарады.

Аристотель де солай дейді: (Мet А 2 982 b 12 Sd) dia gar to thaymazein oi anthropoi rai nyn kai nyn rai proton erxanto philosophtein. «Таңырқау арқылы адамдар бастапқы кезде де, қазір де философиялаудың өктем шығу тегіне, немесе, философиялаудың қайдан шыққанына және философияның адамның анықтайтын нәрсенің негізіне қол жеткізеді».

Егер біз Платон мен Аристотель осы арада таңырқауды философия себебі деп отыр деген ойға түссек, ол өте атүсті және ең бастысы, ойлануымыз грекше емес болар еді. Олар осы пікірде болса, онда одан мынандай мағына туыңдайды: бір кездері адамдар тірлікке, оның бар екендігіне және оның бар екендік арқылы жасайтынына таңырқау білдірген. Осы таңырқаудың түрткілеуімен олар философиялай бастайды. Ал философия жолға шығарылғасын таңырқау түрткі ретінде керек болмай қалады және осылайша жоқ боп кетуге тиіс. Ол тек қана түрткі болса, жоқ боп кетуі мүмкін еді. Бірақ, таңырқау дегеніміз arkhe, ол философияның әрбір адымына билік етеді. Таңырқау дегеніміз раthos азаптану, жәбірлену, төзіп шыдау, шыдап шығу, бір нәрсеге ұшырау, өз-өзіне иелік ете алмау мағынадағы paskhein түсінігіне байланысты. Егер біз көңіл күйі дегеніміз ниеттілік және бекемділік екенін есте сақтасақ, көңіл күйі арқылы аудару, осындай жағдайдағы барлық кездегідей-ақ, қауіпті. Дегенмен осылайша аударуға біздің батылымыз жетуге тиіс, себебі бізді жаңа-еуропашыл психологиялық мәнінде түсінуден сақтайтын тек қана сол. Раthos-ты көңіл күй ретінде түсінгенде ғана, біз thaymazein таңырқауды дәлірек сипаттай алар едік. Таңырқауда біз қатып қаламыз (еtre еn аrrеt). Біз тірлік алдында, оның басқа түрде емес, тек осылайша ғана барысынан жалт беріп, кейін шегінеміз. Алайда, таңырқау тірлік болмысы алдындағы ол жалт берумен тәмәмдалмайды, сонымен қатар ол жалт беру және сіресу ретіңде жалт бергізетін нәрсеге ұмтылып, соның қолына түседі. Осылайша таңырқау дегеніміз тірлік болмысы ашылатын тұрақ орны (dis-pozition). Таңырқау дегеніміз грек философтары үшін тірлік болмысына сәйкестік сақтаған көңіл күйі. Ой машығымыз тірлік болмысы бар болу арқылы көрінсе, ол не? деген дәстүрлі сұрақты жаңаша қойғызуды көздеп, сол арқылы философиялық жаңа кезеңіне бастама берген көңіл күйінің тегі мүлдем басқаша болды. Өзінің "Пайымдауларында" Декарт тек қана және ең алдымен «тірлік болмысы бар болу арқылы көрінсе, ол не» деп сауалдамайды. Декарт еш сегіит мағынасындағы шынайы тірлікгегі тірлік дегеніміз не деп сауалдайды.

Ал сеrtitudo-ның мағынасы Декарт үшін өзгерген еді. Себебі: орта ғасырда сеrtitodo шьшайылық туралы емес, тірліктің оның бар нәрсесінде айқын шектелуі жөнінде айтты. Бұл арада сеrtitudo essentia-мен мағыналас. Декарт үшін, керісінше, шынайы бар нәрсе өзге тәсілмен бағаланады. Ол үшін күмәндану еш шынайылылықтағы тірлікке ниепілік арқылы елестейтін көңіл күйіне айналады. Еgо үшін сеrtitudo cogito (еrgo) күмәнсыздығынан алынатын ens qua ens-тың бекілуіне айналады. Осы арқылы еgо ерекше subjectum-ге айналады және адам негізі осылайша – эгоизм мәнінсіндегі субъектілік аймағына алғаш рет аяқ басады. Осы certituo-ға ниеттену арқылы Декарттың әуездеуі сlаге еt distincte реrсіреrе айқындығын шығарады. Күмәндану ниеті – шынайылыққа сенімді түрде шақыру. Осыдан бері шынайылық өлшем беруші ақиқат түріне айналады. Әр уақытта жететін танымның толық шынайылытынан туындаған сенімділік көңіл күйі жаңа дәуір философияның болуымен қатар аrkhe-сі да болып қалады.

Алайда, осы туралы әңгіме қозғай қойған екенбіз, мынаған жауап іздейік: жаңа дәуір философиясының pasthos-ының тәмәмдалуын неден іздеп табамыз? Осы тәмәмдалу өзге көңіл-күймен анықтала ма? Жаңа дәуір философиясының тәмәмдалуын қайдан іздеуіміз керек. Гегельден бе, жоқ елде Шеллингтің кемел күйіндегі философиясынан ба? Ал Маркс пен Ницше қалай? Мүмкін, олар философия жолынан шығып тынған шығар? Егер олай болмаса, олардың орнын қалай анықтаймыз? Біз тек қана тарихи сауалдар қойып жатқанға ұқсаймыз. Бірақ біз шынымен философияның болашақ негізін ойластырудамыз. Біз болмыс әуезін естуге тырысудамыз. Қазіргі ой машығын ол қай көңіл күйіне бастайды? Бұл сауалға бір мазмұнды жауап беру мүмкін емес сияқты. Сірә, қайсібір түпкілікті көңіл-күйі билеп-тәстеуде шығар. Бірақ біз үшін ол жұмбақ түрінде қалуда. Мүмкін ол, біздің қазіргі ой машығымыздың өзінің бір мазмұнды жолын әлі таба алмай келе жатқанын нұсқап отырған шығар. Біздің кездестіретініміз мынау ғана: әртүрлі мазмұндағы ой машығының көңіл күйлері. Бір жағынан, күмәндану мен үміт үзу, екінші жағынан, дәлелденбеген қағидалардың көзсіз екіленуі бір біріне қарсы келіп тұр. Қорқыныш пен сүреңсіз үрей үміт және сеніммен араласуда.

Ақылданған түсінік және есеп бағыттығындағы ой машығы көбінесе барлық көңіл күйден тыс көрінеді. Әйтседе, есептеу суықтығы да, жоспарлаудың кедуілгі салқынқандылығы да қайсібір ниеттенудің сипаттары емес пе? Тіпте, өзін сезімдер ықпалынан мейлінше бос санайтын ақылдың өзі, ақыл ретінде, қисындық-есептеу көрегендігінің қағидалары мен ережелерінің сенімділігіне ниеттенген.

Осы түпкілікті қабылданушы және өрістеуші тірлік болмысының атойына сәйкес сәйкестік – философияның нақ өзі. Біз философиямен тек қана оның қалай, қаңдай тәсілмен философия болғанын түсінгенде ғана танысып, байыбынша жетеміз. Ол – тірлік болмысының атойына дауыс беруші сәйкестік тәсілінде. Ол сәйкестік әуездеу арқылы орындалады. Әуездеу тілге қызмет етеді. Бізге бүгін мұның мағынасын түсіну қиын, себебі біздің тіл туралы қазіргі түсінігіміз қызық өзгеріске түскен. Осыған байланысты тіл пікір білдіру құралына айналады. Осыған сәйкес дұрысырақ айтуға болады: тіл – ой машығына қызмет етеді деп, – ой машығы сәйкесгік ретінде тілге қызмет етеді деудің орнына. Алайда, ең алдымен, тіл туралы қазіргі түсінік гректің тіл тәжірибесімен өте-мөте қашық. Тіл негізі гректерге legein ретінде ашылып еді. Алайда, logos пен legein дегеніміз не? Біз бүгін logos-тың көптеген түсініктемелері арқылы оның ежелгі грек болмысын ажыратуға енді ғана бірте-бірте кірісеміз. Дегенмен, бізге тілдің бұл негізіне оралуымыз да, оны қабылдап алуымыз да мүмкін емес. Бірақ оның орнына logos ретіндегі гректік тіл тәжірибесімен әңгімеге кірісуге тиіспіз. Себебі: тілді қанағаттанарлық түрде пайымдай тұрып, біз философияны әуездеудің ерекше тәсілі ретінде не екенін ешқашанда біле алмаймыз.

Ал поэзия, егер оны ой машығымен теңестірсек, тіл қызметінде мүлдем басқа және өзгеше тәсілмен тұратындықтан, біздің философияны пайымдаушы әңгімеміз міндетті түрде ой машығы мен поэзияның қатынасын қарастыру қажеттігіне келтіріледі. Олар екеуі де тіл үшін тіл қызметін мақұлдап, пейілденіп жатса, ол арасындағы жасырын туыстықтың айғағы. Алайда екеуінің арасында түбі жоқ шыңырау да бар, себебі, олар шалғай шыңдарда орналасқан.

Енді бізге біздің әңгімеміздің философия жөніндегі сауалға дейін тұйықталуын талап етуімізге толық негіз де болар еді. Ондай пікір тек әңгімеде философияның тірлік болмысының атойын тілге келтіретін сәйкестік екенін анықтағанымызда ғана мүмкін және тіпті, қажет болар еді.

Басқа сөзбен айтқанда, біздің әңгімеміз өз алдына нақты бағдарлама дамыту мәселесін қоймайды.

Алайда, тірлік болмысының атойы деп аталатын нәрсе арқылы шақырылатын жинақылыққа әңгіме ауқымындағылардың бәрі дайын болуын көксейді. Осыны атай отырып, біз Аристотельдің айтқанын пайымдаудамыз: «Тірліктің болмысы алуан түрлі әйгіленеді». «То оn legetai pollakhos».

**Хайдеггер М. Что такое философия? (Аударған Әуезхан Қодар)**

**– М.: МГУ, 1957. С. 4-14.**

**МҰХТАР ӘУЕЗОВ**

**ФИЛОСОФИЯ ЖАЙЫНАН (**Әуезов М. Шығармаларының елу томдық жинағы. Бірінші том. Алматы, 1997.**)**

**№2,3,4 СОӨЖ**

РЕФЕРАТ

Жоғарғы оқу орнының оқу жоспарына сәйкес, әрбір студент философия пәні бойынша бірнеше өзiндік жұмыстарды жазып өткізуi керек. Өзiндік жұмыстарға арналған тақырыптар үш бөлімде топтастырылған, себебі жұмыстардың әрқайсысы әр бөлімдегі тақырыптар тізімінен таңдап алынып, бірін-бірі қайталамауы керек. Тақырыптар саны жеткілікті мөлшерде құрастырылған, сондықтан да бір топтағы екі студент бір тақырып бойынша жұмыс орындауына болмайды. Әрбір бөлімдегі тақырыптар теориялық немесе тарихи кезеңдерді қамтитындықтан тиісті деген әдебиеттердің тізімімен қамтамасыз етілген, дегенмен, соңғы уақыттарда баспадан шыққан жаңа кітаптар тақырыпты ашуға көмектессе, тізімде көрсетілмеген әдебиеттерді де пайдалануға болады. Студент өзiндік жұмыстарды жазбас бұрын, сабақ жүргізетін ұстаздарынан мына мақсатта тиісті кеңестер алуы қажет:

1. Таңдап алынған тақырыпты мұғаліммен келісу, себебі көрсетілген тақырыптар шеңберінен шығуға студент мәжбүр болса жетекшімен ақылдасуы қажет.

 2. Керек болған жағдайда ғылыми әдебиеттер, мақалалар туралы кеңес алу.

3. Өзiндік жұмыстардың жоспарын бекіту.

4. Жұмысты жазу және талапқа сай формада көркемдеу.

5. Түсінбеген мәселелер, сұрақтар жайында мағлұмат алу.

6. Өзiндік жұмыстарды белгіленген мерзімдерде тексеруге беру.

7. Ұстаз тарапынан жасалынған ескертулер мен түзетулерді толықтырып, жұмысты көрсетілген уақытта тапсыру.

 **Өзiндік жұмыстардың мазмұны мен формасына мынандай талаптар қойылады:** Жұмыс жоспары екі немесе төрт тараудан артық-кем болмауы керек, ерекше бір жағдайда ғана бес тарау болуы мүмкін. Жұмыстың мазмұны, әртүрлі монографиялар мен ғылыми мақалаларды оқып-талдаудың нәтижесінде құрылуы керек. Аяқталған өзiндік жұмыстардың мынандай көрсеткіштері болуы қажет: біріншіден, студент зерттеп отырған тақырыбының мәнін, теориясы мен тарихын терең танып-білгендігін көрсету; екіншіден, автор мәдени құбылыстарды талдай отырып, оларды әртүрлі ғалымдар мен ғылыми ағымдар көзқарасы тұрғысынан түсініп, бағалай білу; үшіншіден зерттеп отырған мәдени құбылыстың өзектілігін, оның тарихтағы орны мен қазіргі заманғы маңызын ашып дәлелдеу. Өзiндік жұмыстарда осы мәселеге қатысы бар деген пікірлер мен концепцияларды атап көрсетіп, олардың авторлары мен жазған еңбектерінің атын атап, тексте келтірілген сілтемелер болса нөмірлеп белгілеп қою қажет. Бір мәселе бойынша көп түрлі пікір қалыптасқан болса, оларды салыстыра отырып, автор өзінің түсінігіне сәйкес келетін біреуін негізге алуға тиіс. Ғылыми жұмыстың құндылығы да, студенттің жеке өзінің пікірінің қалыптасуы және соны айғақты түрде дәлелдей алуымен бағаланады. Мәселенің мәнін ашатын жақтарына назар аудара білу, фактілер мен уәждер арқылы тұжырым жасай алатындығы, жұмыстың деңгейін көтере түседі. Жұмыстың мазмұны логикалық тұрғыдан дұрыс және жасалған жоспарға сәйкес болуы шарт. Жұмыстың құрылымы кіріспе, негізгі бөлім және қорытындыдан тұрады. Кіріспеде, автор, осы семестрлік жұмыстың мақсаты мен мұратын, тақырыбтың өзектілігін атап өтіп, осы мәселеге қатысты әдебиеттерге қысқаша шолу жасайды. Қорытынды бөлімде негізгі тұжырымдар айтылады және солардың нәтижесі ретінде түйіндеме жасалып, семестрлік жұмыс аяқталады. Жұмыстың сыртқы формасына келсек, оның көлемі 10-15 компьютерлік қағаз беті шамасынан кем болмауы керек, кіріспе, қорытынды және сыртқы бетін қоспағанда. Жұмыстың әрбір бетінде орын қалдырылып, тараулардың аттары жазылып, сілтемелер бет соңында көрсетілуі қажет. Жұмыстың сыртқы беті ғана компьютерде теріліп, негізгі мазмұны көрнекті және түсінікті жазумен, таза және түзетулерсіз қолмен жазылған болуы керек.

**№2 СОӨЖ Рефераттар тақырыптары**

1. Буддизм – адамгершілік-этикалық ілім.
2. Конфуций іліміндегі ұжым және тұлға мәселелері.
3. Философияның қалыптасуындағы мәдениеттің рөлі.
4. Қытай философиясындағы «ян» және «инь» түсінігінің мәні.
5. Веда мен Упанишадтың негізгі ерекшеліктері.
6. Конфуций іліміндегі этиканың рөлі.
7. Қытай философиясындағы «Дао» түсінігінің мәні.
8. Ежелгі Грек философиясындағы космоцентризм және оның бағыттары.
9. Антикалық философияның эллиндік-римдік дәуірі. Эллиндік-римдік философияның негізгі мектептері.
10. Антикалық философияның өзіндік ерекшелігі. Ежелгі Грек философиясының негізгі бағыттары мен мектептері.
11. Антика философиясы. Негізг идеялар мен мектептер (Гераклит, Сократ, Демокрит, Платон, Аристотель,т. б.).
12. Сократ философиясындағы адам мәселесі.
13. Аристотель – антикалық философияны жүйеге келтіруші.
14. Зенон апориясы және қозғалысты тану мәселесі.
15. Платон еңбегінің философияны зерттеушілер үшін мәні.
16. Ежелдгі грек философиясындағы болмыс мәселесінің шешілуі (Пифагор, Парменид, Демокрит, Аристотель).
17. Орта ғасырлық христиан ойшылдарының философиядағы жаңалықтары.
18. Орта ғасыр мұсылман философиясындағы кемелденген адам мәселесі.
19. Орта ғасыр философиясындағы сенім мен ақылдың арақатынасы.
20. Батыс Еуропадағы орта ғасыр философиясындағы теоцентризм.
21. Орта ғасыр философиясының негізгі кезеңдері. Патристика және схоластика.
22. Әмбебаптылық мәселесі және номиналистер мен реалистердің айтысы.
23. Орта ғасырдағы мұсылман философиясы.
24. Араб мұсылман мәдениетіндегі антикалық ғылыми және философиялық мұралар.
25. Шығыс перипатетизмі. Әл-Фараби, әл-Кинди және Ибн-Сина философиясы.

**№3 СОӨЖ Рефераттар тақырыптары**

1. Қайта өрлеудегі антропоцентризм және гумманизм.
2. Адам идеалы: адам өзін-өзі жасаушы бастапқы тұлға.
3. Құдай, әлем және адам туралы Ренессанс философиясыныңгуманистік мәні.
4. Философия және өнер: индивидуалдылықты игеру (Данте,Петрарка, Леонардо да Винчи, т.б.)
5. Ғылыми револиция және ХVІІ ғ философиясының ерекшелігі.
6. Діни догматизмді, орта ғасырлық схоластиканы сынау.
7. Бэконның индуктивтік әдісінің мәні.
8. Бэкон Ф. мен Р. Декарт. ілімдерінің қайшылықтары.
9. Метафизикалық онтология: субстанция мәселесі ( Декарт,Спиноза, Лейбниц).
10. Диалектикалық ойлаудың категориялары мен принциптері.
11. Кант философиясы, эволюциясының негізгі кезеңдері.
12. Кант философиясының негізгі мәселелері мен міндеттері.
13. Кант – теориялық ақылдың мүмкіндіктері мен шегі туралы.
14. Гегель: оның жүйесі және диалектикалық әдісі.
15. Фейербахтың материализмі мен атеизмі.
16. Шопенгауэр ерік – болмыстың негізгі шегі.
17. Философиядағы иррационалистік тенденция және индивидуализм мәселесі (Шопенгауэр, Ницше).
18. Ницше философиясы: шығармашылығының негізгі үш кезеңі.
19. Фрейдтің санасыздық және психоанализ идеясы.
20. Неотомизм философиясы католиктік дінінің негізі.
21. Экзистенциализмдегі жаттану мәселесі.
22. ХХ ғ. философиясының ғылыми-техникалық ақыл-ойға табынуы.
23. Неопозитивизм эволюциясының негізгі кезеңдері.
24. ХХ ғ. Батыс философиясындағы адам мәселесі.
25. К. Поппердің әлеуметтік-философиялықтұжырымдамасының негізгі мәні.

**№4 СОӨЖ Рефераттар тақырыптары**

1. Қазақ-философ халық.
2. «Қорқыт» поэмасының философиялық мәні.
3. Асан Қайғының Жерұйықты іздеудегі экзистенциалистіксарыны.
4. Шоқанның әлеуметтік-саяси, діни көзқарастарының ерекшеліктері.
5. Ыбырайдың ұлттық тәрбие негіздеріне көзқарасы.
6. Абайдың әлеуметік-философиялық көзқарасы.
7. Ш. Құдайбердиевтің «Үш анық» атты жүйелі философиялық еңбегінің идеялық мәні.
8. Болмыстың философиялық тұжырымдамасы (Антикалық философия, орта ғасыр, Жаңа заман).
9. Хайдеггер философиясындағы болмыс пен уақыт мәселесі.
10. Болмыстың дәстүрлік түрлері және олардың қазіргі заман философиясы мен ғылымында сипатталуы.
11. Философия тарихындағы адам санасы мен рухани әлемі мәселесі.
12. Сана және тіл, олардың шығуы және өзара байланысы.
13. Сана және шығармашылық. Идеалдық мәселесі.
14. Идеология және билік.
15. Дін – қоғамдық сананың түрі.
16. Идеология және қоғамдық психология.
17. Қоғамдық сананың құрлымы, қызметі және түрлері.
18. Таным – философияның талдау обьектісі, оның әлеуметтік мәні.
19. Ғылыми таным мен әрекеттің құрылымы мен динамикасы.
20. Техникалық білімнің ерекшеліктері.
21. Таным процесіндегі практиканың құрылымы, түрі және қызметі.
22. Наным, танымның конструктивтік бөлігі.
23. Теориялық және эмпирикалық таным. Парадигма және зерттеу бағдарламасы.
24. Қазіргі заман философиясының негізгі ағымдарында гносеологиялық мәселелерді қою.
25. Философия мен ғылымдағы ақиқат өлшемінің мәселелері. Таным процесіндегі рационалдық пен иррационалдық, дискурсивтік және интуитивтіктің арақатынасы.